text:
Hvussu nógv kann sigast við so fáum orðum sum til ber at siga? Hvussu kann ein vanligur setningur býtast sundur í reglur, sum fáa ein heilt øðrvísi týdning, enn upprunaliga ætlanin var? Hvussu kunnu tær smáu samrøðurnar, tey lítlu eygnakøstini og tað ósagda skrivast sum ein poetiskur nevi frammaná? Alt hetta (og nógv afturat) er í yrkingunum eftir Robert Creeley (1926-2005). Hann hevði fylt 87 ár tann 21 mai í ár. Her er ein lítl, men stór yrking eftir Creeley, sum eisini kann síggjast sum poesifilmur.
The Language
OMR


c: text/html

text:
www.tsk.fo
Tal á útbúgvingum: 11
Næmingar: Umleið 111 fulltíðarlesandi, sum eru í skúla um dagin. Samlaða talið knýtt at skúlanum er 190 íroknað lærlingar o.o.
Lærarar: 32 (heruppi í parttíðarsett)
Tekniski Skúlin í Klaksvík bjóðar tær vælkomnum í okkara skúlaumhvørvi – tað veri seg Tøkniliga Studentsbreytin ella Tekniska Yrkisnámið.
Endamálið við miðnámi er at fyrireika teg til útbúgvingar á hægri stovniella eina ávísa yrkisútbúgving.
Tekur tú avbjóðingina í álvara, kanst tú vænta, at úrslitið verður tilsvarandi betri og harvið møguleikarnir fyri at velja og megna víðari útbúgving. Allir næmingar kunnu, nær tað skal vera, biðja um hjálp frá lestrarvegleiðaranum ella læraranum.
Í mun til aðrar miðnámsútbúgvingar, kanst tú her royna tína bókligu vitan í verki – hendan framíhjárætt vilja vit leggja stóran dent á og lova fyri, at hann seinni verður tær til fyrimunar.
Tað er okkara vón, at tú fert at trívast væl her á skúlanum, og at tú fert at brúka allar tínar møguleikar fyri at fáa sum mest burtur úr okkara lærarakreftum og hentleikum.
Hjartaliga vælkomin!
Rúni Heinesen, skúlastjóri
Postboks 20
Heygavegur 1A
FO-700 Klaksvík
Tlf. 456311
tsk@tsk.fo

robotstxt: allowed

filter: keep


text:
Danmark upp á listanum yvir flaggtjóðir
Flotin undir donskum flaggi er nú á 13. plássi á listanum yvir flaggtjóðir.
Skipini undir donskum flaggi verða størri, og tað hevur havt við sær, at Danmark nú er farið úr einum 14. til eitt 13. pláss á listanum yvir heimsins flaggtjóðir. Hetta kemur fram í hálvárligu útgávuni hjá Danske Redier, ”Danish Shipping – Facts and Figures”, sum varð almannakunngjørd í gjár.
Í alt er tonnasjan vaksin við umleið 800.000 bruttotonsum frá apríl til oktober 2017 til16,4 mió. bruttotons. Danski flotin nærkast støddini hjá nr. 12 á listanum, indonesiska flotanum, sum bert er 60.000 bruttotons størri.
Tað er positivt, at Danmark flytur upp eftir á listanum yvir flaggtjóðir, heldur Danske Rederier.
- Tá vit flyta upp á listanum yvir flaggtjóðir, er tað tekin um, at vit eru eitt áhugavert land at hava skip síni í og fleiri skip geva meira virksemi í Danmark íroknað arbeiði á landi. Tað eru vit, tí vit kunnu bjóða góð rammukor og røttu førleikarnar til reiðarí, sum hava hug til at reka síni skip úr Danmark, sigur Anne H. Steffensen, stjórin í Danske Rederier.
Fjórðstørst í Evropa
Tað er tó framvegis langt upp til toppin av flaggtjóðum, har Panama er greitt á odda við 220 mió. bruttotonsum. Vit skulu heilt niður á sættaplássið eftir eini evropeiskari flaggtjóð. Her er Malta við 72,3 mió. bruttotonsum. Síðani koma Grikkaland og Kypros, men eisini her er Danmark komið meira við og liggur nú sum fjórðstørsta flaggtjóðin í Evropa, eftir at vera farin framum Italia.
Góð orsøk er eisini at søkja ímóti Danmark, heldur Danske Rederier. Ikki minst nú skrásetingargjaldiðfyri víðariseld skip verður tikið av.
- Danmark er ein sjóvinnutjóð við einum stórum maritimum bólki. Skulu vit vaksa upp aftur meira sum flaggtjóð, skal Danmark verða verandi kappingarført. Her er avgerandi, at ein meiriluti í Fólkatinginum hevur gjørt av at strika skrásetingargjaldiðfyri skip, tí hetta hevur stóran týdning, tá reiðaríini velja, hvat land tey skulu flagga síni skip inn undir. Við teimum aktuellu broytingunum vænta vit, at danska flaggið fer at halda fram við vøkstrinum næstu árini, sigur Anne H. Steffensen.
Top tíggju flaggtjóðir og Danmark
Kelda: Danske Rederier


text:
Altíð áhugavert at síggja ymsar eldri loftmyndir av Havnini, tí tá sæst, hvussu nógv høvuðsstaðurin er broyttur í tínari tíð. Og altíð er okkurt nýtt at síggja, sum tú hevur gloymt. Løgið at hugsa sær, at júst, sum myndin er tikin, arbeiddi eg uppi í Grótbróinum, har eg arbeiddi í eitt ár, áðrenn leiðin gekk á verkstaðið hjá Vilhelmi Nielsen at læra til bilsmið. Høvuðsarbeiðið í Grótbrotinum var at bora hol og spreingja ov stórar steinar, sum ikki sluppu í størra knúsaran. Havi áður skrivað grein um hendingaríka árið í Grótbrotinum. Aftur her síggja vit Skálatrøð, har teir eru byrjaðir at spreingja grót til Molan, og so síggja vit eisini uppi í vinstra horni, at vegurin yvir á Frælsið er ikki gjørdur.
Á Skipasmiðjuni smíða teir farmaskipið Norðvíking, og Kjartansmolin, sum onkur rópti hann, er ikki gørdur, og Havnin er enn brimpláss, har havaldan hevði fría kós inn í Vágsbotn. Ja, so er nýggja Landsbókasavnið ikki bygt, Eisini áhugavert at síggja, at hvussu lítið er bygt frá Dalavegnum og vestureftir, har tey ikki enn hava stykkjað út á Mikkjalstrøð. Nógv virksemi á Saltsøluni, Bacalao og Fiskasentralinum, og gamla Hospitalið er enn ikki flutt. Ja, so eru enn eingir glastrevjabátar og bátabrúgvar. So nógv er broyttast hesi 51 árini síðani 1967. Um hetta mundið vaks Havnini við fúkandi ferð, tí í 1950 búðu 5.607 fólk í Havn og longu í 1975 var fólkatalið 11.329 fólk. Ì 1967 búðu 40.441 fólk í Føroyum. (Vagnur)


text:
Mannarættindi
Mannarættindi eiga øll fólk, sama hvørja kyn, átrúnað, seksualitet, tjóðskap, húðarlit, rasu ella politiska áskoðan [1][2]. Grundleggjandi mannarættindi eru rætturin til frælsi, lív og javnlíkindi. At sleppa at liva er týdningarmesti mannarættur.
Frælsi at skriva og tala eru týðandi politisk- og borgarlig rættindi [3]. Tað er sensurur ella ritskoðan, tá ið rithøvundar og blaðfólk ikki sleppa at skriva tað, sum tey vilja. Og tað eitur propaganda, tá ið myndugleikar í sjónvarpi, bløðum, útvarpi og bókum bara greiða frá tí, sum teir sjálvir siga er rætt. Skrivi- og talufrælsið trívst best, har ið fólkaræði er. Propaganda og sensurur eru mest, har ið einaræði er.
Vit hava vant okkum við, at samfelagið verður stýrt eftir lógum og reglum, sum landsins kosnu menn seta í gildi, og at hesar fyriskipanir eru stuðulin undir flestu rættindum okkara. Mannarættindini harafturímóti eru truplari at seta í verk og halda. Tey eru viðtikin í altjóða sáttmálum.
Mong lond og ríkissamgongur hava stovnað egið mannarættindaráð, sum skal síggja til, at myndugleikarnir virða mannarættindini. Og tí kunnu bæði sjálvstøðug lond, tjóðir og einstaklingar klaga um brotin mannarættindi. Mangir felagsskapir, sum eru knýttir at ST, umframt Reyðikrossur, Bjargið Barninum, Heimsráð Kirkjunnar, Amnesty International o.m.a gera eisini sítt at verja mannarættindini. Evroparáðið hevur eisini gjørt sítt á hesum øki. "Evropeiska mannarættindaráðið", ið er stovnað og "Evropeiski mannarættindadómstólurin" er grundfestur á "Evropeisku mannarættindayvirlýsingina", sum varð sett í gildið í 1953.
Sundurbýti[rætta | rætta wikitekst]
Mannarættindi verða býtt sundur í trý:
- Grundleggjandi frælsisrættindi: Siga, at øll eru fødd fræls og eiga at vera viðfarin eins. Øll hava rætt at liva trygg og fræls. Rættur til lívið er týdningarmesti mannarættur.
- Politisku- og borgarligu rættindi: Siga, at øll myndug fólk hava rætt at vera við í samfelagslívinum og at velja á fríum vali. Øll hava rætt at hugsa og siga tað, sum tey vilja, og at vera við í fakfeløgum og í politiskum feløgum.
- Mentanarligu-, búskaparligu- og almennu rættindi: Siga frá teimum skyldum, sum yvirvaldið hevur fyri borgarunum. Øll hava rætt at fáa klæði, heilsurøkt, arbeiði, frítíð, mat, íbúð og undirvísing. Og tey hava rætt at vera við í mentanarlívi samfelagsins og at fáa part í vísindaligum framburði.
Søga[rætta | rætta wikitekst]
Hugtakið mannarættindi sæst langt aftur í søguna. Longu fyri meira enn 2500 árum síðan spratt so líðandi í griksku býarsamfeløgunum krav um, at allir frælsir menn (útlendingar, konufólk og trælir sluppu ikki upp í part at taka avgerðir í samfelagnum) skuldu ráða yvir ella hava ávirkan á og medavgerðarrætt í sínum samfelag. Tað er úr hesum býarsamfelagnum, at fólkaræðiliga siðvenjan í Vesturheiminum er runnin.
Í miðøld hevði kirkjan mikið vald í samfelagnum. Kongur hevði fingið sítt veldi frá Gudi, og tey rættindi, fólkið hevði, hevði Gud eisini givið. Og tað var eftir kirkjunnar læru, at skilt var ímillum rangt og rætt. Í 1215 var í Bretlandi undirritað eitt frælsisbræv kallað Magna Carta [4], sum hevur verið grundarlagið undir mongum lógum, sum eru galdandi í Bretlandi. Í hesum skjali stendur, at rættindi, sum bara hava verið galdandi fyri kong, nú eisini skuldu vera galdandi fyri aðalin. Lítillátað framgongd eftir teimum viðurskiftum, sum nú galda á okkara leiðum, men skjalið eyðkennir stríðið ímóti kúgan og sjálvum støðinum undir mannarættindinum.
Í 16. og 17. øld viknaði kirkjunnar vald og ávirkan hennara á mannahugsanina. Heimspekingar hildu, at markið ímillum rætt og rangt var ein náttúrulóg, sum var alheimslig og galt øll. Í Amerikanska Frælsisbrævinum frá 1776 verður m.a. sagt, at "øll fólk eru skapað líka". Í fronsku kollveltingini í 1789 vóru herrópini "Javnaður, frælsi og brøðralag". Javnrættindi fingu tó ikki øll. Fólk vórðu deyðadømd og avrættað. Enn var eisini trælahald. Fátækrafólk og kvinnur høvdu ikki valrætt.
Danska grundlógin, sum eisini er galdandi í Føroyum, hevur síðan 1849 havt viðtøkur, sum verja borgaranna rættindi. Eftir 2. heimsbardaga samtykti Sameindu Tjóðir heimsyvirlýsing um mannarættindi. Hetta var 10. desember í 1948 [5]. Í yvirlýsingini eru 30 greinir um grundleggjandi rættindi og frælsi manna. Seinni hevur ST eisini samtykt sáttmálar um fíggjarlig, mentanarlig, politisk og almenn rættindi og ein sáttmála móti rasukúgan [6]. Sáttmálarnir binda tey lond, sum skriva undir.
Hesi bæði grundsjónarmiðini (gudagivin- ella náttúrugivin rættindi) høvdu ikki við sær rættvísi, hvørki í ríkjum og ávísum samfelagsbólkum ella fyri einstaklingin. Tað, vit rópa miðalstættina í Vesturheiminum, hevði um hetta mundið fingið so týðandi støðu í samfelagnum, at tíðin var komin til ógvisligar samfelagsbyltingar. Kortini var enn talan um rættindi, sum bara viku at heilt avmarkaðum samfelagsbólkum. Sama endurtók seg eisini í Amerikonsku Frælsisyvirlýsingini í 1776, sum bygdi á somu hugsjónir [7]. Danska grundlógin frá 1849, sum eisini er galdandi í Føroyum, varð eisini ávirkað av hesum báðum skjølum og teirri menning, sum hevði verið í hesum londum.
Um somu tíð mennist ídnaðurin, og tað, sum vanliga verður kallað ídnaðarkollveltingin, gerst veruleiki. Higartil hevði kjakast verið um politisku rættindi einstaklingsins. Men ídnaðarkollveltingin hevði við sær almenna neyð og fíggjarligt órættvísi, sum ikki hevði havt sín líka í heimssøguni. Bardagin at bøta um fólksins almennu og fíggjarligu kor setti dám á menningina frá fyrst í undanfarnu øld og heilt at miðjuni í okkara øld. Nýggj kollvelting, tann russiska í 1917, boðaði frá bylting, har fjøldin í samfelagnum kravdi at vera við til at mynda tað samfelag, tey skuldu liva í. Alla hesa øldina hevur tað sett sín dám á samfelagsmenningina - Stríðið fyri vælferðarsamfelagnum, og fíggjarliga, politiska og almenna tryggleikanum hjá øllum borgarum í samfelagnum.
Hugsa vit um okkara egnu øld, er hon merkt av tveimum heimskríggjum. Í hesum báðum orrustum var mannfallið so stórt sum aldri áður. Ímillum kríggini bæði var álvarslig fíggjarkreppa, hart stríð fyri almennum rættindum og týska jødajagstranin, tá var, bar boð um, at tryggleiki og grundleggjandi rættindi vóru ikki sjálvsøgd. Seinni heimsbardagi endaði við, at kjarnorkubumban var nýtt. Hesi kríggini vóru tey fyrstu, har ið fólkið var nógv meinari rámt enn fyrr og gjørdist tann stóri taparin. Kríggj og vápnað ósemja høvdu nú fingið heimsumfatnadi avleiðingar, og heimssamfelagið viðurkendi, at okkurt mátti gerast.
Í teirri vón at forða fyri, at ósemjur aftur skuldu fáa so ógvisligar avleiðingar sum Annar heimsbardagi, var felagsskapurin Sameindu Tjóðir stovnaður 24. oktober í 1945. Endamálið var friður. Ein treyt fyri hesum máli er, at grundleggjandi mannarættindini verða vird. Hesi rættindi vóru staðfest í Heimsyvirlýsingini um mannarættindi frá 1948. Yvirlýsingin er ikki bindandi løgfrøðiliga, enntá ikki í teimum londum, sum hava undirskrivað hana. Eftir tað er skoytt upp í hana, og tær viðtøkurnar eru nú bindandi fyri tey lond, sum hava skrivað undir. Í 1966 komu tvær av hesum viðtøkum í gildi.
Keldur[rætta | rætta wikitekst]
- ↑ http://www.amnestyusa.org/research/human-rights-basics
- ↑ http://www.regjeringen.no/nb/dep/ud/tema/menneskerettigheter.html?id=1160
- ↑ http://www.un.org/en/documents/udhr/
- ↑ http://www.fn.no/Temaer/Menneskerettigheter/Ideen-om-rettighetene
- ↑ http://www.aktivioslo.no/menneskerettighetene.php
- ↑ http://snl.no/menneskerettigheter
- ↑ http://www.iep.utm.edu/hum-rts/#SH4b


text:
Jarðfeingi hevur í hesi vikuni givið út grein í populerjarðvísindaliga blaðnum GEO ExPro. Greinin viðger tað arbeiðið, ið fer fram á Jarðfeingi í løtuni. Hetta er arbeiðið, sum eisini var lagt fram um hálvan november á tiltaki í London, sum landsstýrismaðurin í uttanríkis- og vinnumálum, Poul Michelsen, var vertur fyri. Arbeiðið verður liðugt og lagt fram á fimtu FIEC-ráðstevnuni, sum verður hildin frá 16. til 18. mai komandi ár. Tann 17. mai letur fjórða útbjóðingarumfarið á føroyska landgrunninum upp og letur aftur níggju mánaðir seinni, tann 17. februar 2018.
GEO ExPro er leiðandi populervísindaligt blað um oljujarðvísindi, og umframt at kunna lesast online hevur tað sum blað eisini haldarar kring allan knøttin. Blaðið er kent fyri sínar víttfevnandi og lættskiljandi greinar um jarðvísindi og tøknina aftanfyri, og verður millum annað ofta brúkt sum skúlatilfar um jarðvísindi.
Greinin kann lesast her.
Online-leinkjan til Geo ExPro sæst her.


text:
SKALT TÚ SKIFTA
GÓLV?
KOM OG SÍGGJ OKKARA STÓRA ÚRVAL AV GÓLVUM OG FLÍSUM
Prísirnir eru galdandi til tann 31/12 – 2017.
FYRI M²
650,NÝTT
SÝNI AV GÓLVUM OG FLÍSUM KUNNU SÍGGJAST Í OKKARA BYGGIMARKNAÐI
MOLAND BURGHLEY BREIÐPLANKI Eik. UV-mattlakk pavé hvítt/classic. 3-lagaður breiðplanki, bygdur upp við millumlag av trælamellum. Uml. 2,5 mm slitlag og smáskrákantur á 2 síðum. FSC-góðkendur. 14×180×2200 mm.
TRÆGÓLV SÍ MEIRA FRÁ BLAÐSÍÐU 2
FYIR M²
349
95
FLÍSAR SÍ MEIRA FRÁ BLAÐSÍÐU 10
LAMINAT SÍ MEIRA FRÁ BLAÐSÍÐU 4
FYRI M²
179
95
FYRI M²
130,-
PARADOR CLASSIC 3060
TRENDLINE XL VERDI LAMINAT
SCOUT GÓLVFLÍS
Classic 3060 eik 3-fjalað lamellparkett, ið hevur ein silkimattan hvítan yvirflata, 4-síðaða klikkskipan og vakrar langar longdir á 220 cm. 13×185×2200 mm. 3,6 mm slitlag.
Langir plankar við vakrari sniðgávu og sjónligum fugum. Við klikkskipan, ið ger tað sera lætt at leggja á. 240x2033x8 mm. Bíleggingarvøra.
Snøgg klassisk italsk gólvflís, sum kann nýtast á øll gólv í bústaðnum. Flísin fæst í nógvum vøkrum litum. 31×62 cm. Tolir væl slit.
VÆLKOMIN Í OKKARA GÓLV- OG FLÍSABÚÐ
Ætlar tú tær at fáa tær nýggj gólv? – Kom og hygg at okkara fjølbroytta úrvali. Vit hava gólv til eitt og hvørt heim og italskar flísar og klinkur, sum eru frammi júst nú
FYRI M²
318,PARADOR CLASSIC 3060 Classic 3060 ask 3-fjalað lamellparkett, ið hevur ein silkimattan hvítan yvirflata, 4-síðaða klikkskipan og snøggar langar longdir á 220 cm. 3,6 mm slitlag. 13×185×2200 mm. Hóskar væl til yrkisfólk.
FYRI M²
2
FYRI M²
259,-
168,-
PARADOR LAMELLPARKETT
TER HÜRNE LAMINATGÓLV
Ask ella eik. 3-fjalað. Hvítt mattlakk. 2,5 mm slitlag. Týskt dygdargólv. 13×185×2200 mm.
Eik Cumberland ljósabrúnt. Eykabreiður planki, matt. 8×327×1285 mm.
AVATARA GÓLV Avatara er eitt heilt nýtt slag av gólvið við fyrimunum bæði frá tí slitsterka laminatgólvinum og tí ektaða parkettgólvinum. Avataragólvið líkist fullkomiliga einum parkettgólvi, hevur træstruktur og er heitt og mjúkt, júst sum træ. Men samstundis er avataragólvið líka slitsterkt sum eitt laminatgólv og krevur einki viðlíkahald. Prísurin er heldur ikki at fara skeivur av: Avataragólvið er munandi bíligari enn eitt parkettgólv.
FYRI M²
FYRI M²
248,-
248,-
TER HÜRNE AVATARAGÓLV
TER HÜRNE AVATARAGÓLV
A08 Sandlittur rekaviður. Planki, matt. 10×163×1280 mm.
Eik perlumóðir. Planki, matt. 12×192×1280 mm.
FYRI M²
FYRI M²
268,-
248,-
TER HÜRNE AVATARAGÓLV
TER HÜRNE AVATARAGÓLV
B11 Myrkabrún valnøt. Langur planki, eykamatt. 10x234x2400 mm.
FYRI M²
B05 Eik natúrlitt. Mynstrið er sildabein, eykamatt. 12×295×1180 mm.
FYRI M²
198,-
248,-
TER HÜRNE AVATARAGÓLV
TER HÜRNE AVATARAGÓLV
Taksviður grátt beige. 2-fjalað, eykamatt. 10×192×1280 mm.
Eik pastellgrátt. Planki, matt. 12×192×1280 mm.
3
LANGIR BREIÐIR PLANKAR GERA TAÐ NATÚRLIGA FJÁLGT INNI OG SETA EIN SERLIGAN DÁM Á HEIM TÍTT
FYRI M²
268,4
FYR M²
358,-
SENSATION LAMINATGÓLV
PERGO LIVING EXPRESSION LAMINATGÓLV
Nýmótans danskur eikiviður. Mattur yvirflati, ið skapar ein úrvalsstíl. Pergo-slitstyrki sjálvt í teimum kantskornu fellingunum. AquaSafe-tøkni gevur dygt mótstøðuføri móti vatni. 190×1380×8 mm.
9,5×205×2050 mm. Grá eik er eitt nýmótans laminatgólv við longum 2 m-plankum. Hetta gólvið hevur ein lættpussaðan yvirflatastruktur, sum er sera líkur eikiviði. Lætt og skjótt at leggja á við Perfectfold 3,0 klikkskipan. Bíleggingarvøra.
FYRI M²
268,-
FYRI M²
268,-
PERGO NORÐURLENDSK ASK 3-FJALAÐ LAMINATGÓLV
PERGO LIVING LAMINAT NORÐURLENDSKT 2-FJALAÐ ASK
Norðurlendsk 3-fjalað við bleytum mattum yvirflatastrukturi. Pergo TitanX-yvirflatin verjir á bestan hátt fyri skøvum og plettum. Lætt at leggja á við Perfectfold 3.0 klikkskipan. 8×190×1200 mm.
Norðurlendskt 2-fjalað ask við mattum træyvirflatastrukturi. Pergo TitanX-yvirflatin verjir á bestan hátt fyri skøvum og plettum. Svansmerkt. Lætt at leggja á við Perfectfold 3.0 klikkskipan. 8×190×1200 mm pk./1,596 m². Bíleggingarvøra.
FYRI M²
318,-
FYRI M²
268,-
PERGO PATINERAÐ FURUPLANK LAMINATGÓLV
PERGO LIVING EXPRESSION PLANK LAMINATGÓLV
Silkimattan yvirflatastruktur. Lætt at leggja á við Perfectfold 3.0 klikkskipan. Endless plank-mynstrið passar fullvegis í allar endasamankomingar og gevur fatan av plankum, sum røkka frá veggi til vegg. Pergo TitanX-yvirflatin verjir á bestan hátt fyri skøvum og plettum. 8×190×1200 mm.
Rein eik er ljóst natúrligt 2-fjalað eikiparkett. Hetta gólvið hevur ein lættpussaðan yvirflatastruktur, sum er sera líkur eikiviði, og hevur harumframt silkimattan glans. Lætt og skjótt at leggja á við Perfectfold 3,0 klikkskipan. Pergo TitanX-yvirflatin verjir á bestan hátt fyri skøvum og plettum. 8×190×1200 mm pk./1,596 m². Bíleggingarvøra.
5
FYRI M²
328,BERRYALLOC ORIGINAL LAMINATGÓLV Eitt ljóst og sera natúrlíkt gólv við vøkrum yvirflata, ið hevur natúrligan dám. Vel millum litirnar prýðiliga natúr ella váreik. 11×193×1207 mm. Bíleggingarvøra.
FYRI M²
328,-
6
FYRI M²
328,-
BERRYALLOC ORIGINAL LAMINATGÓLV
BERRYALLOC ORIGINAL ROYKT EIK LAMINATGÓLV
Lútað fura. Hátrýstlaminat í bestu góðsku við heilt natúrligum yvirflata, krevur als onga røkt, er íroknað 2 mm Alloc Silent System, sum tekur burtur 19 dB av rúmljóðinum. 11×193×1207 mm. Bíleggingarvøra.
Roykt eik 2-fjalað hevur ein rísnan og natúrliga bustaðan hátrýstyvirflata í eini tíðarleysari og klassiskari eikisniðgávu. Nýment ljóðdoyvandi undirlag Silent System, sum er sett fast á gólvið. 10,8×193×1207 mm. Bíleggingarvøra.
FYRI M²
FYRI M²
ÚR 98,-
17995
BERRYALLOC TRENDLINE LAMINATGÓLV
BERRYALLOC TRENDLINE XL VERDI LAMINATGÓLV
BA Trendline kl. 32 laminatgólv, sum er lætt at leggja á bæði hjá tí vandna leikmanninum og hjá tí serkøna.
Langir plankar við vakrari sniðgávu og sjónligum fugum. Einføld álegging við klikkskipan. 240x2033x8 mm. Bíleggingarvøra.
EITT STÍLREINT HEIM NIÐUR Í MINSTA SMÁLUT FYRI M²
179
95
BERRYALLOC TRENDLINE XL LAMINATGÓLV FIJI Trendline XL – Langir plankar í snøggari sniðgávu og sjónligum fugum. Lætt at leggja á við klikkskipan. 240×2033×8 mm. 2,4396 m² pr. pakka. Bíleggingarvøra.
7
FYRI M²
218,PARADOR LAMINAT TRENDTIME 1 Eik century ella Globetrotter Urban laminat. 8×158×1285 mm. Bíleggingarvøra.
FYRI M²
218,PARADOR TRENDTIME 1 LAMINATGÓLV Globetrotter Urban laminatgólv við sera slitsterkum yvirflata, sum tolir reingerð og sum heldur sær snotiligt í nógv ár uttan serrøkt. 8×158×1285 mm.
8
FYRI M²
FYRI M²
264,-
335,-
PARADOR LAMINAT TRENDTIME 6
PARADOR TUNDURVINÝL
Parador Trendtime 6 Eik Castell kálkað. Vakur og livandi yvirflatastrukturur. Týskt dygdargólv. 9×243×2200 mm.
Bygt upp av tundri, hdf og vinýli við 0,55 mm slitlagi, og tað gevur eitt makligt gólv, sum er fjálgari enn t.d. laminatgólv. Sera slitsterkt og lætt at røkja.
FYRI M²
368,-
PARADOR TUNDURVINÝL CLASSIC 2030 Eik Royal hvítt. Vinýl við tundri gevur eitt makligt gólv, sum er fjálgari enn t.d. laminatgólv. Sera slitsterkt og lætt at røkja. 216×1209×9,6 mm. 0,55 mm slitlag. Bíleggingarvøra.
9
E CARBON
NOCE
10
PIETRA
FYRI M²
179,-
FALKO GÓLVFLÍS Vøkur nýmótans italsk gólvflís við yvirflataspæli. Kann nýtast á øll gólv í bústaðnum. Flísin fæst í litunum carbone, pietra, noce og avana í 31×62 cm. Tolir væl slit. Bíleggingarvøra.
AVANA
11
GEV HEIMI TÍNUM ÚRVALSDÁM VIÐ ITALSKUM FLÍSUM
12
WHITE
FYRI M²
179,-
SMOKE
SCOUT GÓLVFLÍS Italsk gólvflís, sum hóskar væl til øll gólv í bústaðnum, tí hon tolir sera væl slit. Harumframt er flísin framleidd við einum vøkrum klassiskum dámi, sum tekur seg væl út í mest sum øllum rúmum. Fæst í trimum ymiskum litum. 31×62 cm. Bíleggingarvøra.
BLACK
13
CANVAS
NATURALE
14
FYRI M²
299
95
CONCRETE
ARGILE GÓLVFLÍS Gólvflís í vakrari sniðgávu. Tær mongu litsamansetingarnar gera, at flísin hóskar allastaðni. Hon fæst við 5 ymiskum litum, eitt nú canvas, naturale, concrete, brick og land í støddunum 30x60, 60x60, 45x90 cm. Tolir væl slit. Henda flísin fæst eisini við samsvarandi mosaikki. Bíleggingarvøra.
BRICK
LAND
15
FYRI M²
189
95
MARMOREX GÓLVFLÍS Vøkur italsk flís við yvirflatastukturi. Tolir væl slit. Hóskar til øll gólv í bústaðnum. Fæst í litunum almond, gold ella grey. 30×60 cm. Bíleggingarvøra.
16
LAT TEIR VAKRASTU FLÍSARNAR ÚR ITALIA PRÝÐA HEIM TÍTT
FYRI M²
189 ALMOND
95
PARALOID GÓLVFLÍS Italsk flís, sum hóskar til øll gólv í bústaðnum. Tolir væl slit. Hvítt, karbon, grátt ella sandlitt. 30×60 cm. Bíleggingarvøra.
HVID
17
GRE Y
FYRI M²
229
18
WHITE
95
EVOLUTION GÓLVFLÍS Vøkur slitsterk flís, sum fæst í litinum hvítt, grátt ella beige. Hóskar til øll rúm í bústaðnum. Flísin kann vera eitt gott støði, um tú ætlar at fríska stovu ella køk upp. 30×60,3 cm. Bíleggingarvøra.
FYRI M²
349
95
EMIL CEMENTO GÓLVFLÍS Italsk gólvflís. Hóskar til øll gólv í bústaðnum. Fæst í trimum vøkrum litum. 60×60 cm. Tolir væl slit. Bíleggingarvøra.
FYRI M²
169
95
ASPEN GRIGIO GÓLVFLÍS Vøkur flís í gráum litbrigdum, sum kann nýtast til øll rúm í bústaðnum. Harumframt kann flísin nýtast til bæði gólv og veggir. Fæst eisini í litinum bianco. 31×62 cm. Bíleggingarvøra.
19
FYRI M2
18995 CLAY KAOLIN GÓLVFLÍS Flísin er júst tann rætta, um tú vilt hava eitt rúm við serdámi. Beigelitti struktururin ger flísina ráa og klassiska. Finst eisini í gráum. Tolir væl slit. 45x45 cm. Bíleggingarvøra
FYRI M²
FYRI M2
999
95
20
169
95
CLAY KAOLIN MOSAICO ESAGONA VEGGJARFLÍS
BASIS GREY GÓLVFLÍS
Henda vakra flísin er júst tann rætta til tað ráa baðirúmið. Flísin hevur ein fínan yvirflatastruktur og kann nýtast bæði sum gólvflís ella veggjarflís. Flísin fæst eisini í gráum. 30×30 cm. Bíleggingarvøra.
Italsk flís við litspæli. Hóskar til øll rúm í bústaðnum. Fæst í trimum vøkrum litum. Tolir væl slit. 45x45 cm. Bíleggingarvøra.
FYRI M²
169
95
BASIS LIGHT GREY GÓLVFLÍS Klassisk italsk flís. Flísin hóskar væl inn í øll rúm í bústaðnum, tí hon hevur ein einfaldan og stílreinan yvirflata. Tolir væl slit. 45×45 cm.
21
BEIGE
FYRI M²
249
CULT GÓLVFLÍS
95
Italsk gólvflís við vøkrum litspæli. Flísin fæst í litunum beige, hvítum, gráum og antrasitti. 30×60 cm. Tolir væl slit. Bíleggingarvøra.
BLACK
FYRI M²
299
95
FOG GREY WHITE
DADO CEMENTI GÓLVFLÍS Glæsilig italsk flís, ið hóskar til alskyns brúk. Kann nýtast til gólv og vegg. 10×60 og 30×60. Tolir væl slit. Fæst í 4 vøkrum litum. Bíleggingarvøra.
22
FYRI M²
199
95
FYRI M²
34995
GEOGRAPHICA GÓLVFLÍS
EMIL PETRA GÓLVFLÍS
Vøkur glarað italsk gólvklinka. Hóskar væl til øll gólv í bústaðnum. Vel millum gylt, beige, hvítt, grátt ella svart. 31×62 cm. Tolir væl slit. Bíleggingarvøra.
Ásýnilig italsk flís, sum er grá á liti. Hóskar væl til øll gólv í bústaðnum. Fæst í 4 vøkrum litum. 30×60 cm. Tolir væl slit. Bíleggingarvøra.
FYRI M²
179,-
tiRÁUR graffi
DÁMUR
FYRI M²
179,-
ABSOLUTE GRAFITE ELLA GREY GÓLVFLÍS
MOOD GRAFITE GÓLVFLÍS
Vøkur italsk gólvflís, sum hóskar væl til øll gólv í bústaðnum. Fæst í grafitti og gráum. 30×60 cm. Tolir væl slit. Bíleggingarvøra.
Flot italsk klinka í antrasitti. Sera skiftandi litspæl. Flísin hóskar til øll gólv í bústaðnum. 30×60 cm. Tolir væl slit. Bíleggingarvøra.
23
TRUFFLE
FYRI M²
WOOD TIME GÓLVFLÍS Vøkur italsk gólvflís við trædámi. Hóskar til alskyns brúk og tolir væl slit. Hóskar væl at nýta til gólvhita. Er í litunum pecan, honey, oyster og truffle. Stødd 15×90 cm. Bíleggingarvøra.
299
95
RÆDÁMI
T FLÍSAR VIÐ
OYSTER
24
FYRI M²
199
95 APACHE GÓLVFLÍS
DÁMI
TRÆ FLÍSAR VIÐ
Apache er ein røð av italskum glaraðum flísum í 5 vøkrum litum: bianca, grigio, dorato, beige og bruno. Fæst í støddini 15,5×62 cm. Tolir væl slit. Bíleggingarvøra.
BRUNO
25
FYRI M²
199,GRANITI WALL NERO VEGGJARFLÍS
Vakrar keramiskar veggjarflísar, sum hóska væl sum veggjarklædningur, har tú vilt hava ein ráan úrvalsdám. Flísarnar fáast í 4 vøkrum litbrigdum og kunnu nýtast bæði innan- og uttandura. 31×62 cm. Bíleggingarvøra.
FYRI M²
118,ITALIAN STYLE GÓLVFLÍS
ANN LÍS, SUMNKAN - OG STERK FB ÐI IN Æ T S A T Ý N . UTTANDURA
Gjøgnumlitað flís. Hóskar allastaðni í bústaðnum. Kann eisini nýtast á trappum uttandura. Frostdygg. 30,5×30,5 cm. Vel millum silvur, grafitt og beige. Bíleggingarvøra.
26
FYRI M²
199
95
GLAMOUR VEGGJARFLÍS Vøkur italsk veggjarflís í 20×50 cm. Tað ber harumframt til at keypa skreytflísar við myndum av París, New York og London, eisini í støddini 20x50. Vel millum antrasitt, almond og grigio. Bíleggingarvøra.
27
FYRI M²
36995 EMIL KOTTO CENERE GÓLVFLÍS Úrvalflís í italskari sniðgávu. Hóskar til øll rúm. Tolir væl slit. Fæst í 3 vøkrum litum. 60×60 cm. Bíleggingarvøra.
FYRI M²
269
95
BETONBRICK FLOOR GÓLVFLÍS Vøkur italsk gólvflís, sum hóskar til øll rúm í bústaðnum. Tolir væl slit. Hvít-grá gólvflís. 10×20 cm.
28
FÁ TÍN EGNA NEW YORKARA-VEGG
FYRI M²
369
95
BETONBRICK WALL VEGGJARFLÍS Smartar veggjarflísar við múrsteinsdámi. Blonk hvít ella matt veggjarflís 7,5×15 cm. Bíleggingarvøra.
29
SABBIA
PERLA
30
VELJIÐ FRÍTT FYRI M²
249
95
ARENARIA GÓLVFLÍS Vøkur og stílrein flís. Vel millum perla ella sabbia í støddini 60×60 cm. Flísin tolir væl slit og kann nýtast í øllum rúmum í bústaðnum. Bíleggingarvøra.
DEKOR VEGGJARFLÍS Vøkur veggjarflís við grafittidámi. Fæst í ymsum sniðgávum í støddini 25×60 cm. Bíleggingarvøra.
URBAN BIANCO VEGGJARFLÍS
FYRI HVØRJA
119
Vakrar veggjarflísar í italskari sniðgávu. Fáast í hvítum ella sum skreytflísar í tveimum ymiskum sniðgávum. Stødd 25×60 cm. Bíleggingarvøra.
95
ITALIAN STYLE CITY BIANCO VEGGJARFLÍS Matt 20x40 cm. Glæsilig hvít city bianco-veggjarflís. Italsk sniðgáva, sum gevur nýtt lív í baðirúm, køk ella grovkøk. Fæst matt og blonk. Bíleggingarvøra.
FYRI M²
19995
FYRI M²
17995
31
179
95 FYRI M²
ÚR 98,-
ASPEN BIANCO GÓLVFLÍS
BERRYALLOC TRENDLINE LAMINATGÓLV
31×62 cm. Vøkur klinka í ljósum litbrigdum, sum kann nýtast til øll gólv í bústaðnum.
BA Trendline kl. 32 laminatgólv, sum er lætt at leggja á bæði hjá tí vandna leikmanninum og hjá tí serkøna.
Tilboðini eru galdandi í XL-BYG TÓRSHAVN frá mikudegnum 18/10 til mikudagin 15/11 2017. Og so leingi vøran er á goymslu. Fyrivarni verður tikið fyri prentvillum.
FYRI M²
FYRI M²
16995
FYRI M²
218,PARADOR TRENDTIME 1 LAMINATGÓLV
BASIS LIGHT GREY GÓLVFLÍS
Globetrotter Urban laminatgólv við einum sera slitsterkum yvirflata, sum tolir reingerð og sum heldur sær snotiligt í nógv ár uttan serrøkt. 8×158×1285 mm.
Klassisk italsk klinka. Flísin hóskar væl inn í øll rúm í bústaðnum við sínum einfalda og stílreina yvirflata. Stødd 45×45 cm. Tolir væl slit.
Byggimarknaðurin
Timburhandilin
Handverkarabúðin
Telefontíð
mán-frí leyg
mán-frí leyg
mán-frí leyg
mán-frí
09.00 - 17.30 09.00 - 14.00
08.00 - 17.00 09.00 - 13.00
08.00 - 17.00 09.00 - 13.00
XL-BYG TÓRSHAVN - Heykavegur 4 - Postboks 3038 - 110 Tórshavn - Tel 350 500 - Fax 315 460 - xlt@xlt.fo - www.xlt.fo
08.00 - 16.00
Published on Oct 16, 2017
Published on Oct 16, 2017
Stórt úrval av gólvum og flísum


text:
Nú á middegi verður farið undir seinasta dystin í EM-kappingini í talvi á Kreta. Føroyar telva móti Íslandi. Ísland hevur tríggjar stórmeistarar á liðnum og ein altjóða meistara. Føroyski stórmeistarin, Helgi Dam Ziska, verður ikki við í dag. Helgi hevur staðið seg ógvuliga væl í kappingini, og er ósigraður á 1. borði. Sum skilst er tað eftir egnum ynski, at hann ikki telvar í dag. Hann var heldur ikki við í gjár, tá telvað var móti Kreta. Tá var sagt, at tað var fyri at geva Rógva Egilstoft Nielsen møguleikan at telva við hvíta fólkinum á øðrum borði. Fekk Rógvi remis, hevði hann ognað sær fyrsta IM-normin. Rógvi vann og hevur tí vissað sær sín fyrsta IM-norm.Les meira »
NM hópurin 2018 settur
Sunnudagin varð NM 2018 úttøkukappingin í talvi telvað í Klaksvík. NM fyri skúlaungdóm verður hildið í Finnlandi í februar mánaða. Við vóru 23 luttakarar, býtt yvir 5 aldursbólkar, har tveir teir fremstu telvarnir í hvørjum bólki sleppa at umboða Føroyar til NM. Spenningurin helt sær til seinasta leik í fleiri av bólkunum.Les meira »
Rógvi fekk IM-normin
Rógvi Egilstoft Nielsen tryggjaði sær sín fyrsta IM-norm við at vinna sítt talv í EM-kappingini fyri landslið í dystinum móti Kreta í dag. Sjálvur dysturin endaði javnur 2-2. Úrslitið kom eitt sindur dátt við, tí okkara telvarar høvdu allir hægri styrkital enn mótstðumenninir. Høgni Egilstoft Nielsen og John Rødgård telvaðu remis, men John Arni Nilssen tapti á fjórða borði.Les meira »
IM-normar í luftini
Klokkan eitt í dag verður farið undir næstsíðsta dystarumfarið í EM-kappingini fyri landslið í talvi á Kreta. Føroyar telva móti vertsoyggini Kreta, sum er styrkismett nummar 39 av 40 liðum. Føroyar eru styrkismettar nummar 35.Les meira »
Stórsigur í EM
Føroyar vunnu 3½-½ á Kosovo í sjeynda umfari í evropameistarakappingini í talvi fyri landslið á Kreta í dag. Helgi Dam Ziska, Høgni Egilstoft Nielsen og John Arni Nilssen vunnu, og Rógvi Egilstoft Nielsen telvaði javnt.Les meira »
Tepur ósigur
Føroyar taptu 2½-1½ fyri Moldova í sætta umfari í EM-kappingini í talvi á Kreta í dag. Hørð mótstøða var væntandi, tí Moldova er styrkismett væl omanfyri Føroyar, og hevði tríggjar stórmeistarar á liðnum í dag.Les meira »
Móti Moldova
Føroyar telva móti Moldova í sætta umfari í EM í talvi á Kreta í dag. Moldova er styrkismett nummar 24 av teimum 40 liðunum í kappingini. Føroyar eru styrkismettar nummar 35. Moldova mannar seg við tveimum stórmeistarum og tveimum altjóða meistarum móti okkum í dag.Les meira »
So vunnu vit
Føroyar vunnu í dag 2½-1½ á Montenegro í evropameistarakappingini í talvi á Kreta. Sigurin var líka óvæntaður, sum hann var kærkomin. Montenegro er styrkismett ovari enn Føroyar, og á trimum borðum høvdu mótstøðumenninir væl hægri styrkitøl enn okkara telvarar.Les meira »
Móti Balkalondum
Klokkan eitt í dag verður farið undir fimta umfar í EM-kappingini í talvi á Kreta. Í gjár telvaðu okkara menn móti Makedonia, eisini nevnt FYROM, í dag er Montenegro á skránni. Bæði vóru partur av gamla Jugoslavia, sum datt sundur um aldamótið. Talvsiðvenjan er ógvuliga sterk í Balkalondum. Jugoslavia var tiltikið talvland. Tað segðist, at ongastaðni í heiminum var talváhugin so stórur, og telvararnir so góðir, sum í Sovjetsamveldinum og Jugoslavia – og Íslandi.Les meira »
Úttøkukapping til NM fyri børn og ung
Úttøkukapping til Norðurlanda Meistaraskapið í talvi fyri børn og ung verður sunnudagin 5/11 kl. 13.30 í Klaksvík, í frítíðarskúlanum Snjallubjallu (Skúlavegur 1, yvirav KFUM & K). Kappast verður í 5 aldursbólkum, har øll eru hjartaliga vælkomin at verða við. Tvey tey fremstu í hvørjum bólki vinna sær rættin at umboða Føroyar í NM, sum verður í Finnlandi í februar 2018.Les meira »


text:
Jan Müller
12.01.2018 - 16:34
Amerikanski forsetin Donald Trump hevur ætlanir um at lata upp flestu av strandaøkjunum í USA til oljuleiting. Bæði í Kyrrahavinum og í Atlantshavinum ætlar forsetin at lata upp øki til oljuleiting. Hetta skal skunda undir olju- og gassframleiðsluna í USA og geva túsundtals nýggj arbeiðspláss. Við hesi ætlan skal USA gerast heimsins sterkasta orkutjóð. Tað var m.a. undanfarni forsetin Barack Obama, sum setti forboð fyri hesi oljuleitingini við tí grundgeving at steðga útlátinum av CO2.
Fimm ára ætlanin, sum Trump stjórnin ætlar at seta í verk, fer at lata upp fyri oljuboringum, sum higartil hava verið stongdar í fleiri ártíggju. Tað eru kortini langt frá allir statir, sum ganga inn fyri ætlanini. Eitt nú fara myndugleikarnir í California at gera alt tað teir eru mentir fyri at seta fót fyri ætlanini eins og guvernørurin í Florida. Men samtíðis eru aðrir statir, sum síggja møguleikar fyri at vinna nógvar pengar og skapa nýggj arbeiðspláss. Millum økini, sum verða umrødd sum framtíðar leitiøki, eru strendurnar út fyri Virginia, North Carolina og South Carolina, hóast guvernørarnir her eru ímóti oljuboringum út fyri teirra strendur.
Seinasta nýggja í hesum máli er, at Trump stjórnin hevur tikið aftur loyvi at bora út fyri Florida, nú republikanski guvernørurin har harðliga hevur mælt ímóti leitingini. Florida er í dag eitt altjóða ferðamál við sínum gitnu baðistrondum, og mett verður at oljuleiting og seinni framleiðsla kann taka grundarlagið undan ferðavinnuídnaðinum her.


text:
Í Føroyum hevur man haft nakað, ið eitur einahandil. Tað er, at ein tjóð stýrir- og avmarkar vøruhandil í einum øðrum landið.
Miðskeiðis í stóra havnarlagnum í
Í 1271 stovnaði norski kongurin einahandil í
Til vinstru á frímerkinum síggjast sokallaðu “Sethúsini” ella “Sethúsið úti í
Aftanfyri Sethúsini (ikki sjónlig á myndini) liggur sokallaða “Stokkastovan”, ein gamal goymslubygningur, sum var bygdur í 1673, stutt eftir eldsbrunan. Sum navnið bendur á, er Stokkastovan bygd af viðarstokkum, ein heldur sjáldsamur bygningsháttur í
Uttast á nesinum lá upprunaliga ein lítil skansi ella kanónbattarí sum ein hálvkringla, men umleið 1750 varð eitt goymsluhús “Skansapakkhúsið” bygt á staðnum. Bygningurin, sum sæst aftast í myndini er nú høvuðsskrivstova og fundarhøli hjá løgmanni og landsstýrismonnum.
Afturat Skansapakkúsinum stendur sokallaði “Salurin”, sum varð reistur í 1781. Nú rúmar salurin einum bókasavni, fundar og móttøkuhøli og virkar annars sum millumgongd millum Skansapakkhúsið og fyrisitingarhølini hjá landstýrinum.
Sum framhald av Salinum standa “Vektarabúðin” og “Sjóbúðin”, upprunaliga tveir goymslubygningar frá 17. øld. Eitt skifti seint í 1800 talinum og til 1908 var posthús í Sjóbúðini. Í 1950 brendu bæði húsini í grund orsaka av einum ásettum eldsbruna, og tey vóru ikki endurreist fyrr enn í 1991. Húsini rúma í dag landsstýrisfyrisitingina.
Ovast til høgru á frímerkinum sæst partur av “Bakkapakkhúsinum”, eisini eitt gamalt goymsluhús frá 1776. Hettar húsið er eisini partur av fyrisitingarhølunum hjá landsstýrinum.


text:
1. Hvat best mær tørvar, Harri Guð,
tað kennir tú aleina;
í gleði sum í sorg og sút
tú alt veitst best at beina.
Í tína hond eg leggi alt,
ger hjartalag mítt gott og balt,
ger sálina so reina!
2. Tú kennir hvørja loynivrá
í syndabarmi mínum;
um freistingar meg koma á,
við kærleiks anda tínum
rek burt alt ónt úr hjarta mær,
lat anda tín fá bústað har
við náðargávum sínum.
3. Tú styrki veika vilja mín,
tí annars man eg falla;
mær bjargi náðarhjálpin tín,
tá egin makt vil halla.
Mín Jesus er mín hjartans troyst,
hann, sum úr synd meg hevur loyst,
eg bróður mín kann kalla.
4. Ja, Harri, veikur eri eg
í verki og í vilja;
mín troyst er, at tú styrkir meg
og lærir meg at skilja
ta náði, sum eg fekk frá tær,
tann kærleik, sum tú bert at mær
og syndamein kann hylja.


text:
Ein umfatandi tænasta hjá Landssjúkrahúsinum er at skipa fyri ferð og uppihaldi hjá sjúklingum sum skulu uttanlands í viðgerð.
Í 2011 var Uttanlandstænastan skipa sum deild á Landssjúkrahúsinum við endamáli m.a. at taka sær av øllum tí praktiska viðvíkjandi sjúklingaferðum uttanlands.
Í fjør var Sjúklingahotellið Tórshavn í Keypmannahavn lagt undir Uttanlandstænastuna á Landssjúkrahúsinum, sum sostatt gjørdist tættari knýtt at sjúkrahúsinum. Ein stórur partur av føroysku sjúklingunum, ið skulu viðgerast uttanlands, fara til Danmarkar í viðgerð, har teir fáa innivist á Sjúklingahotellinum Tórshavn.
Fyri at at fáa eina støðumynd av tænastuni á Sjúklingahotellinum, varð herfyri gjørd ein nøgdsemiskanning millum sjúklingar og avvarðandi.
119 fólk sum hava búð á Sjúklingahotellinum ávíst tíðarskeið í ár hava svarað einum spurnarblaði um praktiska kunning í samband við ferðina, og um mat, reingerð og sjúkrarøkt á sjúklingahotellinum.Yvirorðnaða úrslitið vísti høgt nøgdsemi við tænastuna.
Respondentarnir høvdu møguleika at koma við viðmerkingum til annað enn settu spurningar, og komu fleiri við viðmerkingum til betringar innan ávís øki, sum Uttanlandstænastan og Sjúklingahotellið hava tikið til sín, og arbeiða við. Endamálið er, at samskipa tænastuna á bestan hátt millum Uttanlandstænastuna, Sjúklingahotellið og viðgerðastaðið, til frama fyri sjúklingin.


text:
Heimasíðan hjá ÍSF setir kendum og minni kendum fólki nakrar spurningar um ítrótt og rørslu:
Jógvan Skorðheim er borgarstjóri í Klaksvíkar kommunu.
– Hvat gert tú fyri at halda teg í form?
Mær hevur altíð dámað væl at spælt flogbólt, og eg havi spælt í Meistaradeildini við Mjølnir í Klaksvík, umframt eitt ár við Fram í Havn.
Nú brúki eg flestu vaknu tímarnar til arbeiði, men við hvørt taki eg skógvarnar fram aftur og spæli dyst við næstbesta liðnum hjá Mjølnir. Annars plagar dótturin at vera røsk at biðja meg koma súkklutúr um vikuskiftini, so tá fara vit ofta ein góðan túr.
– Ert tú limur í ítróttarfelag?
Eg eri áhugaður í nærum øllum ítrotti, men flogbóltur og fótbóltur hava altíð verið ‘mínar’ ítrottargreinar. So eg eri limur í Mjølnir og KÍ.
– Íðkaði tú ítrótt sum barn?
Sum barn spældi eg fótbólt summarhálvuna og flogbólt vetrarhálvuna. Í fótbólti var eg málmaður, ímeðan eg var miðspælari í flogbólti.
– Hvønn týdning hevur ítróttur og rørsla fyri teg og samfelagið?
Sera stóran týdning. Ígjøgnum arbeiðið siti eg nógvar tímar hvønn dag, so tað hevur stóran týdning, at eg við hvørt komi út og røri meg eitt sindur – tað trúgvi eg er galdandi fyri tey flestu.
Samfelagsliga hevur tað risastóran týdning fyri trivnaðin, at borgarar hava umstøður at íðka ítrott, tað síggja vit í øllum førum í Klaksvíkar kommunu. Tí arbeiða vit eisini við at realisera rennibreytina, sum eisini fer at innibera ein eyka fótbóltsvøll. Harafturat hava vit seinnu árini raðfest svimjihøllina og ítrottardepilin í Klaksvík sera høgt, fyri at tryggja góðar karmar til ítrott og rørslu sum heild. Tað tykjast borgararnir hjá okkum at vera glaðir fyri, so tað hevur heilt sikkurt stóran týdning.


text:
Orð: Ingemann
Týtt: Salomon J. Joensen
Eg livi og veit við fullgóðum treyst’,
eg livi, til Harrin meg kallar;
eg livi og vænti ta kallandi reyst;
eg livi sum gestur við stutta frest,
til faðirin barnið heim kallar.
Eg doyggi og veit, hvønn tíma tað er,
tað er, so sum stundin er lagað;
eg doyggi, tá Harrin til fulnar alt ger,
eg doyggi, tá deyðin ei ótta ber,
og einki meg longur kann ræða.
Eg fari og veit, hvar ferðin ber til:
Hon ber til Guðs æviga ríki;
ja, andanna faðir meg heinta her vil,
til landið, har skilnaður ikki er til,
og sál ei frá sál burtur víkir.
Eg livi, og Harrin sæla mær er,
eg doyggi, men ævigt eg livi,
eg livi, har gleðin av øllum ber,
hví boði eg ikki ta gleði her
hvønn dag, eg á foldum enn livi.


text:
Nú Javnaðarflokkurin situr við stýrisvøl i Tórshavnar kommunu er einasta boðið uppá loysnir á eldraøkinum at flyta hetta aftur til landið. Hetta kom fram í DogV í kvøld, har tingmaður hjá Javnaðarflokkinum, sum nú bjóðar seg fram til kommunuvalið í Havn, róði framundir, at eldraøkið átti at verða flutt aftur til landið at umsita. Hetta er als ikki gott nokk. Mær vitandi situr Javnaðarflokkurin við øllum valdinum til tess at betra um korini hjá okkara eldru.
Kundi heldur hugsað mær at hoyrt tingfólk hjá Javnaðarflokkinum, sum ætla sær at stýra Tórshavar kommunu, hvørjar loysnir og tænastur, tey síggja fyri sær á eldraøkinum í kommununi. Men kanska er hetta ein ov stór uppgáva hjá Javnaðarflokkinum, sum hevur met í tingfólkum, sum ætla sær at stýra Tórshavnar kommunu komandi árini, samstundis sum tey sita í Løgtinginum. Vónandi fær eldraøkið hægri politiska raðfesting enn hetta i Tórshavnar kommunu eftir valið, har tey eldru koma í fremtu røð og verða eitt nú tikin framum keyp av almennum bygningum fyri 100 tals mio, sum Javnaðarflokkurin hevur staðið á odda fyri hesi seinastu árini.


text:
Mikukvøldið komandi letur Miðnám á Kambsdali dyrnar upp á víðan vegg. Frá 17 til 21 hevur tú møguleika at hitta lærarar, næmingar og lestrarvegleiðarar. Tú kanst eisini uppliva karmarnar, sum júst eru útbygdir við m.a. nýggjum bókasavni og kreativum verkstovum, upplýsir skúlin.
- “Skúlasamanleggingin og útbyggingin á Kambsdali hava heilt víst skapt eitt meira livandi og fjølbroytt lestarumhvørvi, og tað er umráðandi fyri okkum, at komandi næmingar og foreldur teirra fáa høvi at koma á skúlan og kunna seg við tað, sum fyriferst her, sigur Páll Isholm, rektari á Miðnámi á Kambsdali.
Skúlin bjóðar seks ymiskar breytir innan bæði gymnasialt miðnám og yrkismiðnám. Komandi skúlaár er møguleiki at søkja inn á allar breytirnar. Umsóknarfreistin er 15. mars.


text:
Lætt og ómakaleyst ber til at koyra runt Ísland, júst tá tað passar tær. Við egnum bili er alt nógv lættari. Pakka viðførið í bilin, koyr umborð á Norrönu og njót ferðina.
Hevur tú heldur hug til ein skjótan svipptúr til Íslands, so eru "snarferðirnar" kanska júst nakað fyri teg.
Tú kanst eisini tryggja tær pláss og ferðina, uttan at hugsa um at rinda alt beinanvegin. Tað ræður um at gera skjótt av, tí bíligu ferðaseðlarnir eru avmarkaðir í tali. Flestu bíligu ferðaseðlarnir til Danmarkar í summar, eru við fráferð úr Føroyum sunnukvøld.


text:
- Krabbamein er ein sjúka, sum rakar okkum øll. Um hon ikki rakar okkum persónliga, rakar hon ein av okkara avvarðandi.
Tað segði Bogi Mortensen, forseti í Lions Klubbanum í Suðuroy. tá Team Rynkeby fekk handað stuðul upp á 50.000 krónur.
- Team Rynkeby hevur sama endamál sum Lions, nevniliga at útvega pening til vælgerandi endamál, segði Bjarni Johansen, sum er ein av teimum 50 súkklarunum, sum mannar liðið, ið fyri triðju ferð skal súkkla úr Damark til Paris frá 10. til 16. juli.
Fyri trimum árum síðani varð eitt Rynkeby lið stovnað í Føroyum og fyrstu ferð, føroyskir súkklarar vóru við, var í 2014. Vit fóru eisini við í fjør, og aftur í ár fara 50 føroyingar at súkkla teir 1500 kilometrarnar úr Danmark til París í døgunum frá 10. juli til 16. juli.
Í fjør útvegaðu øll Team Rynkeby tilsamans yvir 48 milliónir til bardagan ímóti krabbameini hjá børnum, og tilsamans hava tey útvegað slakar 143,6 milliónir, hesi 14 árini, tey higartil hava súkklað.
Í fjør útvegaði føroyska Team Rynkebyliðið heilar 945.000 krónur til Krabbameinsfelagið, og tað er áleið tað sama, sum árið fyri, ið var fyrstu ferð, føroyingar mannaðu eitt Team Rynkebylið.
FAKTA
Team Rynkeby varð stovnað í 2002, tá ið eitt starvsfólk á Juice framleiðaranum, Rynkeby, var hjá lækna, og fekk staðfest, at hann hevði roykjaralungu. Í hesum sambandi fann hann upp á, at hann skuldi súkkla til París, at síggja endan á Tour de France. Tað eydnaðist honum at fáa 10 starvsfelagar við sær. Rynkeby stuðlaði ferðini og tilsamans útvegaðu tey 38.000 krónur


text:
Tá eg var barn, høvdu kvinnurnar turriklæði, bæði í fjósinum og tá ið tær gjørdu mat ella vaskaðu klæðir. Ella tá ið tær fóru til handils. Og allar vóru tær vanligar norskar ella finskar kvinnur. Tær norsku vóru úr øllum norskum heraðshornum, men norskar vóru tær.
Eg hoyrdi ongantíð, at tað hevði nakað við tjóðskap, átrúnað ella fólkaslag at gera. Ein kundi ynskt, at tað í dag varð hugsað um, hvussu vanligt tað var hjá kristnum kvinnum at bera turriklæði fyri heilt fáum árum síðani. Ja, eisini kommunistar og tað sum verri var. Hetta nevni eg, tí tey í Danmark halda, at muslimar eiga at lata seg í sum kristin. Har sum eg vaks upp, var eingin munur á, hvørt tú var kristin ella kommunist ella hvørki.
Vit vóru í Egyptalandi í september mánaði. Á einum hotelli beint við okkara hotell vóru nógvir egyptar, teir flestu frá Kairo, og vit fingu gott samband við fleiri av teimum. Tað vóru vinarlig fólk, og vit fingu tosað nógv, serliga við tvær familjur. Tað vísti seg, at har var stórur munur – í somu familju – hvussu nógv kvinnurnar lótu seg í fyri at vera sámuliga ílatnar, men eg haldi, at tær allar vóru sámuligar.
Men har vóru eisini nógvir kristnir (?) skandinavar. Menn og kvinnur høvdu dýrar tatoveringar, men lítið annað, sum skuldi dylja tað, sum ikki eigur at vísast fram. Og vit norðurlendingar siga, at ein skal sið fylgja ella land flýggja! Men kanska er tað bert galdandi, tá vit eru heima.
Men hví er turriklæðið vorðið so stórt eitt mál um alt Europa? Helst tí tíðindafólk skulu tryggja sær nakað at skriva um, og politikkarar finna okkurt at verða valdir uppá.
Einasta grundin at taka spurningin fram, er spurningurin um trygd. Shah Reza stjórnaði Iran, áðrenn vesturheimurin (helst) hjálpti Khomeini Ayatollah at taka valdið. Og meðan Shahurin helt skil í landinum, var tað forboðið hjá kvinnum at dylja andlit og eygu á almennum staði. Tað var einki religiøst, men rætt og slætt av trygdarávum, tí yvirgangskroppar kundu lata seg í sum kvinnur, og kundu hava vápn innanfyri klæðini.
Hví kunnu danir ikki nýta logikk og bóndaskil? Gjørdu teir tað, kundi ein spart bæði fundarpening og blaðsíður, tí tað kjakið, sum fer fram nú, hevur einki annað endamál enn at misbrúka fólkatingsins tíð og orku. Vit hava ikki loyvi at trúgva, at hvørki tíðindafólk ella politikkarar vita nakað um nútíðarsøguna. Tað er at niðurgera andsevnir teirra. Og eg vil ikki siga, at tey eru følsk. Eg vildi heldur nýtt eitt annað orð, sum merkir tað sama, eg veit bara ikki hvussu tað eitur.
Men hetta er tað, sum eg vil hava sagt um burka-spurningin: Svarið er givið frammanundan, átrúnaðarlig forfylging er ólóglig, men at verja mannalív er meira enn lógligt.
MYNDATEKSTUR:
Mynd: Shutterstock (Vald av redaktiónini)


text:
Móttøka í Klaksvík
Í morgin, hósdagin 12. apríl, verður móttøka í býráðshøllin í Klaksvík. Tað er býráðið í Klaksvík, ið skipar fyri móttøkuni fyri Kristu Mørkøre og Símun Petur Zachariasen.
Símun Petur bleiv sum kunnugt kosin ársins svimjari hjá ÍSB til stóru FM kappingina, sum var í Havn áðrenn páskir, og Krista Mørkøre hevur fingið framúr góð úrslit, tá hon luttók í eini svimjikapping í Íslandi.
Bæði Símun Petur og Krista búgva í Klaksvík. Símun Petur gongur til svimjing hjá Klaksvíkar kvøld- og ungdómsskúla og Krista venur við svimjifelagnum Ægir.
Móttøkan verður kl 17.00.
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Sosialráðgevi
Ert tú í iva um tíni rættindi sum sjúklingur/avvarðandi, kanst tú venda tær til sosialráðgevarnar á Sjúklingahotellinum ella í Føroyahúsinum.
Sosialráðgevarnir eru at hitta á Sjúklingahotellinum týsdag kl. 10.00 - 15.30. Lokalnummarið er 453.
Somu sosialráðgevarnir eru at hitta á skrivstovuni í
Føroyahúsinum
Vesterbrogade 17A
1620 Kbh. V.
mánadag, týsdag og hósdag kl. 11.30 – 15.30 og mikudag kl. 14.00 – 18.00.
Telefon: 33 23 99 80
Fax: 33 23 92 34
Sjúklingavegleiðari
Uppgávan hjá sjúklingavegleiðaranum er at hjálpa og vegleiða sjúklingum og avvarðandi teirra, ið eru ávíst úr Føroyum.
Tað kann vera:
Uppgávan hjá sjúklingavegleiðarinum er eisini at vera eitt bindilið millum viðgerðarstøðini í Danmark og Sjúklingaheimið Tórshavn.
Sjúklingavegleiðarin, Annika Weihe, hevur skrivstovu á Ríkissjúkrahúsinum og er at hitta hvønn gerandisdag frá kl. 08.00 til 12.00, og annars umvegis telefon.
Telefon: +45 5120 1399
Fax: 35 45 64 45
Teldupostur: annika.weihe.01@regionh.dk


text:
Í Sosialinum 30. november standa góð tíðindi at lesa í samband við, at Kringvarp Føroya og Mentamálaráðið nú gera nýggjan Public Service sáttmála, har dentur m.a. verður lagdur á at teksta føroyskar sendingar til gagns fyri fólk, ið hava hoyribrek.
Í fleiri ár hevur MBF arbeitt við at gera hetta til veruleika, eins og ST navndin í viðmerkingunum til Føroya landsstýrið vísir á tørvin, so allir føroyingar verða javnsettir og kunnu fylgja við í tí, sum sent verður.
Spannandi verður nú at fylgja við í orðaskiftinum á Føroya løgtingi í komandi viku. Okkara vón er, at tekstaðar føroyskar sendingar umsíðir gerast veruleiki!


text:
U14 dreingir greipuvinnarar
Dreingir18-10-2014 - Egon Joensen
Við 4-0 sigri á grannunum úr B36a tryggaði HBa sær í dag føroyameistaraheitið fyri U14-lið við dreingjum. Í summar vann liðið eisini steypafinaluna á Tórsvølli og kann nú sostatt rópa seg greipuvinnara.
Áðrenn dagsins leikumfar, sum var tað 22. og síðsta í røðini í ár, var HBa á odda við 58 stigum, meðan næsta lið á stigatalvuni var NSÍa við 56 stigum. Hóast ein málmun áðrenn dystin á 129 móti teimum 50 hjá NSÍ, merkti hetta tó ikki, at ein javnleikur var nokk at tryggja HB-dreingjunum meistaraheitið.
Frágreiðingin til hetta er, at um tvey lið í yngru deildunum eru jøvn í stigum, verða innanhýsis dystirnir avgerandi, og her hevði NSÍ staðið seg betri við at vinna heimadystin við Løkin 1-0, meðan dysturin í Gundadali endaði við 1-1 javnleiki.
Skuldi føroyameistaraheitið fáast til høldar, var sostatt neyðugt við einum sigri, tí væntandi var, at NSÍ fór at vinna sín dyst á Svangaskarði móti B68, ið ikki lá so ovarlaga á stigatalvuni. Tað vísti seg eisini, at hesin dysturin endaði við 7-0 sigri til NSÍ.
Roknast kundi hinvegin ikki við, at HB fór at fáa lætta mótstøðu frá B36, sum longu áðrenn dystin í dag hevði tryggjað sær bronsuheiðursmerkini. Tveir teprir 2-1 sigrar móti sama liði, annar í landskappingini og hin í steypakappingini, góvu ábendingar um ein avbjóðandi dyst.
Tá dysturin varð bríkslaður í gongd, gekk tó ikki long tíð, áðrenn bólturin fyrstu ferð lá í B36 málinum. Minni enn 20 sekund aftaná at B36 hevði givið bóltin upp, kom eitt innlegg úr vinstru síðu fyri føturnar á Símun Sólheim, ið trygt legði HB á odda í fyrsta álopinum.
Hóast talan ikki var um nógvar upplagdar málmøguleikar, hevði HB gott tamarhald á spælinum allan fyrra hálvleik. Nakað áðrenn steðgin legði Hanus Sørensen HB á odda 2-0. Hetta var eitt heldur øðrvísi máli, har Hanus við høvdinum fyrst fekk bóltin av hondini hjá B36 málverjanum og síðani skeyt hann í málið.
Aftaná stegðin hildu HB-dreingirnir fram, har teir sleptu í fyrra hálvleiki. Tá umleið 10 minuttir vóru farnir, fekk Petur Ovi Hjaltalin Dam innaru síðu á eitt innlegg úr vinstru síðu og legði HB á odda 3-0.
Petur Ovi skeyt eisini síðsta málið í dystinum, tá hann nakað fyri leiklok fekk pláss at snara sær á við bóltinum og við góðum skoti skoraði til endaúrslitið 4-0. Stutt eftir bríkslaði dómarin dystin av og HB-dreingirnir kundu lata seg fagna sum føroyameistarar.
Íroknað steypadystir hevur HBa síðani 22. mars leikt 26 dystir. Í landskappingini hevur ligið skotið nærum 150 mál, og íroknað steypadystirnar hevur liðið skorað fleiri enn 200 mál, meðan umleið 20 mál eru farin inn. Hetta má roknast sum eitt flott avrik og sigast kann ikki annað, enn talan hevur verið um eitt gott kappingarár hjá nýklaktu greipuvinnarunum.
Leikararnir úr HBa lata heilsa og takka øllum mótstøðuliðunum og trúgvu áskoðarunum fyri eitt langt og gott kappingarár. Teir ynskja eisini silvurvinnarunum úr NSÍa og bronsuvinnarunum úr B36a tillukku við heiðursmerkjunum.
Myndir: Turið Láadal Sejersdóttir


text:
Høgni Hoydal er ikki ovfarin av ógvusligu reaksjónunum upp á uppskotið til fiskivinnunýskipan, men hann hevði ikki væntað, at tað fór at snúgva seg so nógv um antitrust og økiskvotur. Hann heldur, at millum annað atfinningarnar hjá Johnny í Grótinum um hetta eru heldur løgnar. Fiskimálaráðharrin fegnast tó um orðaskiftið og vónar, at fokus sum frá líður verður flutt aftur á yvirskipaðu málini.
– Ájú, eg hevði væntað eitt hvast orðaskifti frá fyrsta sekundi eftir almannakunngerðina av uppskotinum til fisikvinnunýskipan. Á onkrum øki hevði eg kanska væntað enn harðari viðferð, enn uppskotið hevur fingið higartil. Men vit skulu hava eitt orðaskifti um hetta, so tað er bara gott, at kjakið gongur.
Tað sigur Høgni Hoydal, fiskimálaráðharri, sum saman við hinum báðum floksformonnunum í samgonguni legði fram uppskotið til fiskivinnunýskipan á tíðindafundi í Tinganesi mánadagin.
Valdmiklar fyritøkur
Men Høgni Hoydal undrast tó á, at serliga ásetingarnar um antitrust fóru at vera so nógv í fokus, og hann undrast serliga á atfinningarnar hjá Johnny í Grótinum, búskaparfrøðingi, í útvarpstíðindunum. Johnny í Grótinum var formaður í nýskipanarnevndini, sum gjørdi tilmæli til fiskimálaráðharran um nýggja fiskivinnuskipan.
Í útvarpstíðindunum hevur hann millum annað víst á, at ongi búskaparfaklig argument eru fyri at avmarka støddina á føroysku fiskivinnufyritøkunum, tí tær eru so lítlar í altjóða høpi, og at tað bara kunnu vera politisk argument fyri antitrust við tí endamáli at verja politisku skipanina.
– Fyri tað fyrsta, so er tað beinleiðis skeivt, at tær føroysku fiskivinnufyritøkurnar í veiðiliðnum – altso í atgongd til at fiska kvotur – eru so smáar í altjóða høpi. Tær eru líka stórar og størri enn nógvar fiskivinnufyritøkur í londunum rundan um okkum. Men tað, sum hevur týdning her, er, at tær í mun til okkara búskap eru lutfalsliga so nógv størri enn nøkur amerikansk fyritøka er, ella til dømis Den Danske Bank og A. P. Møller eru í Danmark.
– Tí hava hesar fiskivinnufyritøkur almikið vald í Føroyum, og vit ynskja at seta mørk fyri, hvussu stórt hetta valdið kann blíva. Tað kann væl vera, at tað er eitt politiskt og ikki eitt vinnuligt ella búskaparligt argument. Men hyggja vit so at tí búskaparliga, hvør sigur so, at tað verður meira virðisøking og best búskaparligt skynsemi, um vit hava tríggjar-fýra fiskivinnufyritøkur heldur enn átta-níggju? Tað havi eg ongi argument fingið fyri, sigur Høgni Hoydal.
Átta-níggju fyritøkur
Hann vísir á, at fiskivinnunýskipanarnevndin, sum Johnny í Grótinum var formaður fyri, sambært arbeiðssetinginum skuldi koma við einum tilmæli um lóggávu, har antitrustreglur vóru ein partur.
– Í tilmælinum siga tey, at antitrust skal vera, men hava onki boð upp á hvussu. Tá tað so kemur eitt boð, so verður sagt, at tað er ov tepurt. Markið í okkara uppskoti er, at ein einstøk fyritøka í mesta lagi kann eiga 12 prosent av rættindunum til alt tað føroyska fiskatilfeingið. Tað merkir, at átta-níggju fyritøkur kunnu seta seg á alt, um alt verður miðsavnað. Er tað ov tepurt til eitt tilfeingi á tilsamans meira enn 700.000 tons, sum vit hava at fiska í ár? Eg havi øgiliga ringt við at síggja tað fakliga grundarlagið fyri at siga tað, sigur Høgni Hoydal.
Málið aftur í fokus
Hoyringstíðin endar 27. mars, og fiskimálaráðharrin vónar, at tað fer at bera til at beina miskkiljingarnar av vegnum, fáa eitt gott kjak um ymisku tættirnar í uppskotinum, og ikki minni fáa fokus aftur á yvirskipaðu málini við fiskivinnunýskipanini.
– Tá ávís viðurskifti koma fram og fáa nógva rúmd, sum til dømis antitrust, so er skjótt at missa fokus á, hvat øll fiskivinnunýskipanin í veruleikanum snýr seg um – at tilfeingið er fólksins ogn og ikki verður privatiserað, at fáa burðardygga fiskiveiðu, at fáa mest møguliga virðisøking, at tilfeingisrentan kemur til felagsskapin, at ræðið er á føroyskum hondum, umframt tær samfelagsligu treytirnar, sum vit seta til tess at fáa grundarlag fyri virðisøking í Føroyum. Hetta mugu vit fáa fokus á. Og so er tað sjálv útlutingin, sum byggir á tað, at vit bæði hava eina skipan, har teir verandi kunnu leingja síni rættindi móti tilfeingisgjaldi, og har vit so bjóða tað nýggja út.
– Hatta eru í veruleikanum høvuðstættirnir í nýskipanaruppskotinum. Men teir hava lyndi at detta burtur ímillum, tí onkur ávísur partur verður blástur upp. Men soleiðis verður tað ofta í einum orðaskifti, staðfestir Høgni Hoydal.
Hann ávarar tó ímóti, at nakar letur seg ræða av øllum dómadagsprofetiunum.
– Tær hoyrdu vit jú eisini, tá fiskiskapurin fyri 2016 skuldi skipast, og uppboðssølan var ein partur. Tá róptu tey mest mælsku um heimsins undirgang, og at deyðin stóð í durinum. Men tað hevur valla nakrantíð gingið so væl í uppsjóvarvinnuni, sum júst í 2016, sigur fiskimálaráðharrin.


text:
John F. Kennedy Jr.
John Fitzgerald Kennedy Jr. (25. november 1960 – 16. juli 1999), ofta nevndur JFK Jr. ella John-John í miðlunum, var ein amerikanskur løgfrøðingur, tíðindafólk og blaðútgevi.
Hann var einasti yvirlivandi sonur John F. Kennedy, fyrrverandi forseta USA, og Jacqueline Bouvier Kennedy og var yngri bróður Caroline Kennedy.[1] Pápi hansara var myrdur beint áðrenn triðja føðingardag hansara.
Frá barnsbeini av og upp í vaksnamannaárini var John nógv í miðlunum, og var víðagitin í sosiala lívinum á Manhattan í New York City. Hann hevði tikið útbúgving sum løgfrøðingur, og tá hann hevði starvast í ídnaðinum 4 ár í 1995, nýtti hann politisku- og stjørnufrægdina til at útgeva blaðið George magazine.
John læt lív í eini flogvanlukku í 1999, saman við konu síni Carolyn og systur hennara Lauren, tá tey vóru ávegis til eitt familjubrúdleyp. John var vandur flogmaður, og fleyg sjálvur lítla flogfarið til Martha's Vineyard, har brúdleypið fór fram.[2]
Keldur[rætta | rætta wikitekst]
Slóðir úteftir[rætta | rætta wikitekst]
- John F. Kennedy Jr. á Internet Movie Database
- John F. Kennedy Jr. á Notable Names Database
- John F. Kennedy Jr. á Find a Grave


text:
Benny var sonur Lenu og Steingrím Samuelsen úr Fuglafirði, og elstur av tólv systkjum – tíggju brøður og tvær systrar.
Fyri Benny gjørdist Dimmalætting tíðliga ein partur av lívsleiðini, og longu sum fjúrtan ára gamal kom hann í prentaralæru á Dimmalætting, og fleiri beiggjar fylgdu í fótasporunum – Flemming, Herbert, Torleif, Aage og Hugo fylgdu eftir og vóru teir allir í ein mansaldur í starvi á blaðnum. Flemming, Herbert og Torleif eru allir farnir, og nú fór Benny. Eisini eru Randi, Jov og Gunnar farin burturav stóra systkinaflokkinum, so nú eru Eilif, Vilborg, Aage, Hugo og Stanley eftir.
Sjálvur lærdi eg Benny og hinar beiggjarnar á Dimmalætting at kenna sum smádrongur, tá eg plagdi at vitja abba, Georg L. Samuelsen, á Dimmalætting. Eg hevði so ómetaliga trupult at skilja millum allar hesar myrkleiddu beiggjarnar, so eg tosaði bara um “dimmalættingarnar”.
Benny hevði skrivstovu beint yvir av abba, og tað lá nokk leingi í kortunum, at tað var hann, sum skuldi taka yvir sum blaðstjóri, tá abbi ikki orkaði longur, og hetta hendi í 1981. Hann var tíggju ár frammanundan vorðin partur av redaksjónini, sum so spakuliga varð víðkað við fleiri fólkum. Farið var undir at fyrireika flytingina úr Erling Jalsgøtu í ein nýggjan bygning á Hálsi. Gamla blaðhúsið var ov lítið til at prentsmiðjan kundi byggjast út og fleiri fólk setast í starv sum blaðfólk. Fýra ár eftir, at Benny hevði tikið við, varð flutt inn í nýggja blaðhúsið á Smyrilsvegi, sum at kalla varð rindað kontant, eftir at pengar vóru lagdir til viks í áravís til endamálið.
Benny var eitt gott og inniligt menniskja, og eg haldi ongantíð, at nakar hevur sagt nakað ringt um hann. Hann dugdi sera væl við fólki, lærdi fegin frá sær og var ómetaliga nærlagdur málsliga. Hetta sást millum annað aftur, tá hann, eftir at hann var farin frá, javnan vitjaði á blaðnum. Hann fekk sær eitt av fyrstu prentaðu eintøkunum hvørja ferð blaðið varð prentað, og las tað á tamb við einum reyðum penni í hondini. Soleiðis rættaði hann allar stavivillurnar í blaðnum, og gav forsíðuni próvtal. Onkuntíð var heilt galið, og tá kundi úrslitið vera Slett, ella TG minus – tá eingin villa var, var próvtalið UG pluss. Allir journalistarnir vildu síggja rættaða eintakið og fingu onkuntíð sum frammaná og til aðrar tíðir var lagið gott – virðingin fyri Benny var ikki at fara skeivur av. Hann var líkasum ímyndin av blaðnum hjá okkum øllum ungu, sum royndu og hildu seg kunna at broyta Føroyar til eitt betri stað. Onkuntíð vóru vit kanska nakað háfloygdir, og tá hálaði Benny okkum niðuraftur við nøkrum fáum vælvaldum orðum.
Sum smádrongur kendi eg Benny sum blíða mannin í skrivstovuni yvirav abba, sum eisini, tá lagið var heilt gott, bjóðaði mær eitt kongabomm – men ongantíð meira enn eitt hvørja ferð. Í fólkaskúlanum var eg eisini í starvsvenjing á blaðnum og fekk tá innlit í meira stressaða gerandisdagin, tá orðavalið ikki altíð var so stovureint beint upp undir dead-line – men Benny var hesin róligi maðurin, sum so siðiliga fekk javnvág í aftur.
Serliga væl minnist eg kvøldini, tá blaðið hevði so nógvar síður, at tað ikki kundi prentast í einum, men tveimum ella trimum umførum. Eingin maskina var at leggja bløðini saman, so tað mátti gerast við handamegi. Tá vórðu vit ungu biðin at hjálpa og ofta gjørdist tað seint. Tá vóru ordrar sendir til pylsuvognin á keiini, so øll kundu fáa kylling og kips, áðrenn vit aftur løgdu í vaðið. Hesin serligi lukturin av prentsvertu og frituru er aldrin farin frá mær og vekir minni um hugna og góð kvøld, har vit kappaðust um, hvør kundi leggja flest bunkar saman. Tað ráddi eisini um, at bunkarnir vóru snøggir, og tað var ikki bara sum at siga tað hjá okkum ungu. Altíð var tann hjá Benny snøggast og snórabeinur í kantunum.
Í 1988 fekk eg á fyrsta sinni starv á blaðnum í eitt ár, áðrenn leiðin gekk til Danmarkar í lestrarørindum. Tað var í nýggju hølunum á Smyrilsvegi, og aftur legði Benny lag á. Sjálvur havi eg ongantíð verið nakar málsligur brandur, men eg fekk virðing fyri málinum hetta árið, takkað verið Benny og nøkrum av beiggjunum, sum ofta komu við sonevndum “tummilfingrareglum” sum vóru skrivaðir á lepar og festir á skriviborðið, millum annað nær talan var um “betur” ella “betri”.
Benny var giftur Dydduni (Sofíu), sum hann so brádliga misti í 29. januar 1993, tvey ár áðrenn hann fór frá sum blaðstjóri og skuldi njóta sítt otium. Hetta var dyggur smeitur. Men Benny so líkt bar hann hetta tætt at sær sjálvum og helt fram at stjórna blaðum tvey ár afturat, tá eg sjálvur og Beate L. Samuelsen tóku við blaðstjórnini.
Nógv fólk kom saman til móttøku, tá Benny takkaði fyri seg og gav okkum ábyrgdina. Hann valdi heilt at trekkja seg av redaksjónini, men var altíð góður hjá okkum at heita á og vitjaði, sum nevnt omanfyri, á blaðnum næsta dagliga, líkasum fyri at kenna eftir, um alt var sum tað skuldi. Hann legði seg ikki út í redaksjónellu valini, og sum nevndarformaður góðtók hann eisini um aldarskiftið almennu fráboðanina um eitt redaksjónelt grundstøði, har blaðið kunngjørdi sítt politiska óheftni. Eingin flokkur hevur nakrantíð átt blaðið, men søguliga hevði blaðið stuðlað Sambandsflokkinum, og ábyrgdarblaðstjórin á blaðnum átti eisini pláss í floksleiðsluni. Men Benny visti, at tíðin var farin frá hesum tilknýti og stuðlaði okkum.
Benny dámdi nátttúruna og alt tað hon kundi lata. Hann var fastur maður á haruveiði, men hann var eisini mangan á floti saman við soninum Andras. Báturin, eitt gamalt 6-mannafar við navninum Emil, lá við síðuna av okkara í mong ár, og tá fingu vit eisini mangt prátið. Onkuntíð var eg eisini boðin heim ein túr at vitja í hugnaligu húsunum í Magnus Heinasonargøtu.
Hóast Benny slepti tí redaksjónellu leiðsluni í 1995, so helt hann fram í nevndini á Dimmalætting og á Prentmiðstøðini, líka inntil alt virksemið mátti seljast eftir ein stóra feilíløgu í Vinnuvitan og Vikublaðið. Hetta neit honum svárt, eisini at Dimmalætting fór av knóranum við nýggjum eigara í 2013 – blaðið, Dimmalætting, var ein partur av honum, har hann hevði starvast í 52 ár og fleiri ár afturat sum nevndarformaður. Men hansara sál var framvegis til staðar, tá blaðið eftir eitt ára steðg varð endurstovnað í 2014 av hugsjónarmanninum Poul Hansen, advokati. Benny var ein av okkara fyrstu haldarum.
Ein megnarmaður er farin, og okkara tankar leita til Andras, Lindu og Steingrím við familjum. Friður verið við minninum um Benny Samuelsen.
Georg


text:
Markatalsbygdin Hestur er 18 merkur, sum er býttur sundur í tveir líka stórar hagapartar.
Hestur er ßsettur til 48 merkur og er 5,90 ferkilometrar til st°ddar.
Ognarj°rin er 11 merkur, mean 7 merkur eru landsj°r.
Hv°r m°rk er 0,33 ferkm. til st°ddar.
┴seyatali er 600.
Ta svarar til, at ta ganga 33 ßseyir ß m°rkini ella 102 pr. ferkilometur.
Hagarnir er tveir:
Hesthagi, Innarahelvt er 9 merkur og hevur 300 ßseyir. Seyamarki er "střvt" ß h°gra og "riva heilt" ß vinstra oyra. Sanna Silvurstein stendur fyri haganum.
Hesthagi, Uttarahelvt er 9 merkur og hevur 300 ßseyir. Seyamarki er "riva heilt" ß h°gra og "střvt" ß vinstra oyra. Hans Jßkup Niclassen stendur fyri haganum.
Undir "hagar" ber til at finna allar hagapartar Ý landinum.


text:
StÍF ætlar at stápla nýtt og skilagott upp á beinini
ítróttur13-09-2017 - 11:00 - Jóanis Albert Nielsen
Seinastu dagarnar hava vit havt upptakt við øllum liðnum í FTZ-deildini, sum byrjar um vikuskiftið. Og seinasta lið í ársins upptakt er StÍF, sum hevur fingið nýggjan venjara. Dia Midjord er nýggi venjarin hjá StÍF, hann hevur svara nøkrum spurningum.
Hvussu hava tit fyrireika tykkum til kappingina?
- Vit vandu styrkivenjing í nakrar vikur í summar, og byrjaðu við hallarvenjing um hálvan august.
Hava verið ov fáir, so allir spælarar eru ikki komnir í nøktandi grundvenjing enn. Vit eru afturút við kropsliga partinum, og tað gongur útyvir tekniska- og taktiska partin, sum tískil haltar aftaná. Men tað sær frægari út við manning nú, og venjingarnar geva eisini størri úrtøku.
Hvussu sær hópurin út í ár í mun til í fjør?
- Nakrir spælarar eru givnir, onkur er farin at lesa, og onkur spælari er farin til annað felag. Helst er hópurin nakað viknaður í mun til í fjør.
At hava fáar spælarar, nýtist tó ikki at vera ein veikleiki. Tí vit fáa hugsavnað okkum fult og heilt um hesar spælarar. Teir fáa nógva venjing, og tað gevur møguleikan at stápla nakað nýtt og vónandi skilagott upp á beinini.
Samanlagt hava vit ein smalan hóp við toliligum dygdum og hampiligum royndum. Nakrir raskir ungir spælarar eru ímillum, og tá ein blandar royndar eldri við raskan ungdóm, er tað ofta eitt gott grundarlag at byggja víðari á.
Kjartan Johansen er farin til Kyndil, og Borgar Persson er givin. Ungi danski málverjin Joakim Jürs er komin til felagið.
Teir yngru eru eitt ár eldri, og onkur yngri spælari aðrasteðs er eisini komin aftrat. Og helst verða vit fleiri, tá fótbóltskappingin endar.
Hvønn málsetning hava tit til kappingina?
- Tað týdningarmesta málið er, at spælararnir hvør sær mennast á tekniska-, taktiska- og fysiska økinum.
Vit royna at klatra so langt upp á stigatalvuna sum gjørligt. Um allir spælarar menna seg, mennist heildin eisini – og tá kann væl vera, at vit megna at skava nøkur stig saman.
Hvussu langt tað røkkur, kann bert tíðin vísa.


text:
- Vit ætla okkum at fara út í Evropa. Freistin at melda til var 1. juni, so vit vita ikki so nógv enn, men vit ætla okkum heilt sikkurt at gera okkara besta.
Soleiðis sigur Súna Mørk, forkvinna í Neistanum, nú kvinnurnar í felagnum fara út at spæla í kapping fyri meistarar í Evropa.
Fyrsta umfar í evropiski kappingini plagar at vera um miðjan oktober, og enn er ikki greitt, hvør skal leika móti hvørjum, og tí veit Neistin heldur ikki enn, hvør avbjóðing bíðar teimum. Talan verður tó ikki um at møta sterkastu tjóðunum at byrja við í øllum førum.
Meistaraheiti nummar 41 skal lønast
Neistakvinnur vunnu sítt 41. meistaraheiti fyrr í ár. Hetta var annað árið á rað, tær gjørdust meistarar, og tær vunnu eisini steypakappingina og harvið greipuna farna kappingarárið.
- Okkara kvinnur hava gjørt tað serstakliga gott og hava vunnið nógv eftirhondini, men tær hava ikki roynt at verið við í Evropa, og tað halda vit sum felag, at teir skulu sleppa. Vit halda tað vera spennandi at síggja, hvussu langt tað røkkur, og hvussu sterkt liðið er, sigur Súna Mørk.
Egið tilfar
Tað serstaka við Neistanum í ár samanborið við meistarar seinnu árini, er at Neistin var eitt lið við føroyskum spælarum, har nógv tær flestu eisini eru uppvaksnar í felagnum. Og tí er lagið gott og spenningurin sera stórur í felagnum í løtuni.
- Vit vilja eisini geva teimum hesa avbjóðingina afturat. Tað er serstakt, at hetta meistaraheitið er vunnið við egnum leikarum, og vit vilja vita, um vit kunnu gera tað uppaftur betri, sigur Súna Mørk.
Hópurin komandi ár er stórt sæð tann sami, sum hann hevur verið. Venjingin er byrjað aftur, tær høvdu bara heilt stutta feriu, og tað er bara juli mánaður, har ikki vant verður í høll, men tá hava kvinnurnar eina kropsliga venjingarskrá, tær skulu fylgja.
Hava luttikið áður
Neistin hevur áður luttikið í Evropa Cup, men tað eru rættiliga nógv ár síðan, tá ið Neistin var fullkomuliga einaráðandi í føroyskum hondbólti.
Neistin hevur fýra ferðir áður leikt Evropa Cup. Í 1978-79 leiktu tær móti polsku meistarunum KS Ruck og árið eftir leiktu tær móti Fram úr Íslandi. Fyrst í 80-árunum leikti Neistin so fyrst móti Frederiksstad úr Noregi og Yrsta úr Svøríki.
Tær ferðirnar taptu neistakvinnur nokk so greitt, tí mótstøðan var so hørð. Nú er talan um eina undankapping, har til ikki ber at møta teimum heilt sterku liðunum beinanvegin, og tí er kjansurin betri fyri at møta javnari mótstøðu.


text:
Røntgendeildin ger kanningar við røntgen, ultraljóð, CT-skannara og magnetskannara (MR-skannara).
Um tú skalt til kanning á Røntgendeildini er neyðugt við ávísing frá kommunulækna, sjúkrahúslækna ella serlækna.
Um tú hevur fingið ávísing til vanliga røntgenkanning, kanst tú møta gerandisdagar millum kl. 8-12.
Tá tú hevur fingið ávísing til
ella annað, - fært tú eitt innkallingarbræv við kunning um nær tú skal møta og vegleiðing um, hvussu tú skalt fyrihalda teg.
Børn
Um barn títt er ávíst til røntgenkanning, eru stórt sæð somu reglur galdandi sum omanfyri.
Við hvørt er neyðugt at møta á Barnadeildini, áðrenn farið verður á Røntgendeildina.
Hvar
Øll sum skulu til røntgenkanning skulu møta á Røntgendeildini, 2. hædd í B-bygninginum og siga frá við í móttøkuni, at tey eru komin.
Barnakonur
Um tú sum barnakona skalt hava tið til ultraljóðskanning, skalt tú seta teg í samband við Ljósmøðratænasta
Kálkskanning
Um tú skalt hava tíð til kálkskanning, skalt tú seta teg í samband við Medisinska ambulatorium á G3.
Hesi kunnu ávísa til vanligar røntgenkanningar:
Allir læknar
Harumframt verða ymiskar viðgerðir gjørdar á innløgdum sjúklingum við ultraljóð- og røntgenleiðbeining.
Røntgendeildin er ikki opin
Flaggdag, Grundlógardag, Ólavsøkuaftan, Ólavsøkudag.


text:
Tað eydnaðist ikki hjá Pál Joensen at náa sínum stóra máli, sum var at svimja seg í OL-finaluna í Rio.
Pál kom á mál sum nummar seks í sínari innleiðandi kapping. Tíðin var 15:18:49, og tað er langt frá tí, sum krevst fyri at koma í finaluna.
Pál kom afturum beinanvegin, og hann megnaði ongantíð at fáa fatur á teimum fremstu í sínum riðili.
Pál svam á geil 5 í fjórða av seks riðlum í innleiðandi kappingini. Tilsamans 47 svimjarar kappast um tey átta plássini, og tí var Pál Joensen rættiliga langt frá einum finaluplássi, tá ið av tornaði.
- Eg hevði eina ringa kenslu allan vegin. Eg havi havt tað gott fyrr í dag, men tað gekk illa frá byrjan, tá ið eg kom í vatnið. So hetta er ógvuliga frustrerandi, segði Pál Joensen við DR beint eftir svimjingina.
Spurdur, um hann nú gevst sum svimjari á hægsti stigi, svaraði hann greitt: Nei!


text:
Elfelagið SEV er interkommunalur felagsskapur, sum allar kommunur í Føroyum eiga, og sum harvið allir føroyingar eiga.
SEV er grundað á eina samhaldsfasta, fólkaræðisliga skipan, har tann vinningur, sum fæst burtur úr elsøluni, í høvuðsheitum verður nýttur til framtíðar útbyggingar av framleiðslueindum og elkervinum. Á tann hátt verður vinningurin øllum Føroya fólki at gagni, og útbyggingar kunnu fara fram, so hvørt samfelagið mennist, og streymtørvurin økist.
SEV hevur eina veitingarskyldu, sum áleggur felagnum at veita øllum borgarum, virkjum, stovnum o.s.fr. støðugan streym alt samdøgrið. SEV hevur sostatt bæði góðsku- og kervisábyrgdina í Føroyum.
Føroyar eru avbyrgt oyggjasamfelag, sum ikki kann keypa streym frá grannalondunum. Veitingarskyldan og kervisábyrgdin bera tískil við sær, at SEV 24 tímar um samdøgrið hevur ábyrgdina av at hava nóg mikið av tøkum mátti, so skipanin virkar til fulnar og kann lofta tekniskum brekum og framleiðslueindum, sum av einihvørjari orsøk steðga.
SEV er skipað sum lutafelag við partafelagslíknandi aðalfundi, nevnd og dagligari leiðslu.
Vitja SEV her


text:
kl. 13.00
Borgarstjórin bjóðar vælkomin
Tónleikainnslag: Døgg Nónsgjógv og Hans Jacob Kollslíð
Umboð fyri Støkk: Sigmar Davidsen
Umboð fyri LOA-grunnin: Torben Frølich, stjóri
Fimleikaframsýning hjá Støkk
Umboð fyri Skúlan: Durita P. Joensen, skúlastjóri
Umboð fyri Búsetur: Sjúrður Holm, stjóri
Tónleikainnslag: Døgg Nónsgjógv og Hans Jacob Kollslíð
Umboð fyri Fimleikasamband Føroya: Elin H. Joensen, forkvinna
Umboð fyri Ítróttasamband Føroya: Petur Elias Petersen, forseti
Formaðurin í mentanarnevndini, Kári E. Jacobsen, avdúkar navnið á høllini
14.00-17.00
Drekkamunnur og lagkøka.
Fólk eru vælkomin at hyggja seg um í hallunum báðum og síggja virksemið í teimum.
Støkk og Tjaldur hava virksemi í fimleikarhøllini og ítróttarhøllini.


text:
Endamálið við myndasavninum er at vísa stóra virksemið og mongu andlitini innan føroyskan frælsan ítrótt.
Vel eitt ár omanfyri fyri at síggja myndir frá ymsu kappingunum tað árið.
Aðrar myndir:
Leinkja til nakrar fáar fotomappir sum lógu í nú óvirkna Picasa myndasavninum hjá FÍF (eldri enn 2017)
Leinkja til ymiskar fotomappir í google profilinum hjá FÍF (ein roynd at gera eina picasalíknandi mappusamling)
Myndasøvn frá ymiskum rennitiltøkum liggja annars bæði á heimasíðum hjá feløgunum (treysti.fo, hvirlan.fo, roysnid.com og bragdid.fo) og á eitt nú myndasavninum hjá Einar Vang
Frælsur Ítróttur Føroya eigur hópin av myndum frá kappingum í frælsum ítrótti. Vit royna at leggja myndir út frá tiltøkum so hvørt. Men um tú eigur onkrar eldri myndir, vilja vit fegin leggja tær út eisini. Vinarliga set teg í samband við nevndina um so er.


text:
Hósdagin í farnu viku skrivaðu Árni Ellefsen, stjóri í BankNordik, Hjalti Josephsen, stjóri í Norðhús og Jógvan Skorheim, borgarstjóri í Klaksvíkar kommunu undir avtalu um bygging av nýggjum bankabygningi í miðbýnum í Klaksvík. Tað skrivar heimasíðan hjá Klaksvíkar kommunu.
Nýggi bygningurin hjá bankanum verður 230 fermetrar og fer at hýsa átta starvsfólkum. Eftir ætlan verður bygningurin liðugur eftir summarfrítíðina 2018, og bæði bankastjórin og borgarstjórin fegnast um plássið hjá bankanum í nýggja miðbýnum.
Kelda og lesið meira HER


text:
Montenegro er eitt lítið land í eysturevropa. Tað liggur ímillum Kroatia, Serbia, Bosnia-Hersegovina og Albania. Tað eru um 650.000 íbúgvar í Montenegro, ið fekk sjálvstýri frá Serbia í 2006. Landið er kent fyri at vera ein partur av Serbia undir krígnum millum Bosnia og Kroatia í 1990-unum og var partur av serbiska herinum, ið leyp á Kroatia. Landið byrjaði eina sjálvsstýristilgongd í 2005 og fekk endaliga sjálvstýri frá Serbia í 2006.
Ein umráðandi leikur hjá NATO
Hernaðarliga hevur Montenegro ikki stórvegis týdning. Landið hevur ein evarska lítlan her, ið telur nakrar fáar túsund mans. Tað er heldur ikki av teirri orsøk, at NATO hevur bjóðað Montenegro upp í samstarvið. NATO hevur í nógv ár roynt at fáa ein størri leiklut í eysturevropa. Nøkur lond eru longu limir, m.a. Turkaland, Rumenia, Bulgaria og Ungarn. Tó eru flestu londini úr gamla krígnum í Bosnia og Kroatia ikki limir enn, men nú, ið Montenegro er byrjað tilgongdina at blíva limur, verður strandarlinjan framvið Adriatiska havinum øll partur av NATO. Nakað, ið teir hava roynt í nøkur ár.
Russar ónøgdir við limaskap
“Um NATO framhaldandi veksur eystureftir kann einki annað henda enn eitt aftursvar úr eystri úr Russlandi. Vit mugu verja okkum sjálvi og okkara áhugamál”.
Soleiðis segði Dmitry Peskov, talsmaður hjá russiska forsetanum Vladimir Putin, í desember 2015. Útsøgnin kom í kjalarvørrinum av innbjóðingini frá Stoltenberg til Milo Djukanovic, forsætismálaráðharri í Montenegro, um limaskap í NATO. Rusland hevur ongan áhuga í at síggja NATO koma eystureftir í tað, ið teir síggja sum russiskt øki. Jens Stoltenberg kallaði tað hinvegin eina søguliga hending, og uttanríkisráðharrin í Danmark, Kristian Jensen, segði, at Rusland skal ikki blanda seg uppí, hvørjum NATO bjóðar limaskap og ikki. Hetta kom eftir at russar høvdu roynt nógvar diplomatiskar kanalir fyri at forða fyri, at málið fór víðari. Kristian Jensen segði víðari við Jyllands-Posten, at Rusland er blivin ein trupulleiki fyri uttanríkispolitikk hjá vesturlondum, tí teir traðka, har teir ikki skulu, og vilja hava ávirkan á viðurskiftir, ið ikki viðkoma teimum.
Russland hevur altíð havt eitt strongt samband við NATO. Tað gjørdist ikki betri, tá Russland leyp á Ukraina og tók Krim hálvoynna og legði hana undir Russland.
Russland sær eisini víðkanina av NATO sum eina vesturlendska ekspansión og tí vilja teir forða. Nú, ið Balkanlond eisini fara at vilja sleppa uppí, gerst tað enn meira eldfimt.
Í eini roynd at fáa fólkið í Montenegro at forða fyri, at limaskapurin gerst endaligur, hevur Maria Zakharova, talskvinna fyri uttanríkisráðið í Moskva, lagt upp til, at Montenegro heldur eina fólkaatkvøðu um málið. Andstøðan og politisk mótstøðufólk hjá stjórnini í landinum hava eisini lagt upp til eina fólkaatkvøðu, men enn hevur Djukanovic ikki vilja givið eftir. Hann stendur við sítt, at Montenegro skal gerast limur í NATO og at stjórnin hevur heimild at taka ta avgerðina sjálv.
Montenegro tikið stór fet framá
Tað er eingin ivi um, at Montenegro nú veksur um sína diplomatisku støðu. Tey fara frá at verða ein eygleiðari við NATO-fundir til at sita við borðið. Tað verður ein partur av trygdartilbúgvingini í Evropa og fer at eiga ein part í áhugamálunum, ið stýra stovninum og samstarvinum. Tað er ein góð støða fyri eitt lutfalsliga lítið land sum Montenegro. NATO hevur eisini leingi havt ætlanir um at víðka um sína ávirkan í Balkan-økinum, og Montenegro er nokk tann lættasti samstarvspartnarin í løtuni. Landið er ikki í ósemju við nakað av sínum grannalondum og er ikki tað mest strategiskt umráðandi landið í økinum. Tað er møguliga Serbia, men tey siga seg vera hernaðarliga uttanveltaði og vilja tí ikki uppí NATO. Tað er so støðan fyribils í hvussu so er, men Serbia hevur undirskrivað eina samstarvsavtalu við NATO, ið m.a. inniber, at serbiski herurin hevur venjingar saman við herfólki hjá NATO-londum.
Tað var tó ikki uttan víðari, at Montenegro slapp uppí. Tey máttu lúka treytir, ið innibóru bygnaðarbroytingar og hugburðsbroytingar innanlands, undir eygleiðing av NATO. Talan er m.a. um pressufrælsi, ið er skert; ódemokratisk val og ring viðferð av aktivistum. Eisini er Djukanovic sagdur at verða ógvuliga korruptur og stýra landinum við harðari hond. Øll hesi viðurskifti skuldu verið komin uppá pláss, áðrenn NATO-limaskapur átti at komið uppá tal, men fleiri hava víst á, at tað haltar enn.
Tað hevur ikki verið uttan mótmælir, at Montenegro fer upp í NATO. Nógv minnast hvussu felagsskapurin bumbaði økið í 1990-unum og fleiri vilja verða við, at fólkið átti ikki at gloymt ræðuleikarnar so skjótt.
Hvussu alt fer at spæla av, er ringt at siga. Montenegro er ikki eitt týdningarmikið land hernaðarliga, men súmbolskt hevur tað nógv at siga fyri NATO, at landið er komið uppí, tí tað økir um ávirkanina í eysturevropa. Montenegro tók eisini undir við sanktiónum mótvegis Russlandi undir Ukraina-kreppuni, ið fekk russar at vakna við tað alt meira vesturlendskt sinnaða Montenegro. Hvussu russar fara at svara aftur, letur bíða á sær, men teir hava í øllum førum ført ein sterkan retorikk.


text:
Hjartasuff og illsinnisgleps ... til øsing og upplýsing ... um búskap og búskaparfrøði ... og um hvussu politikkur, miðlar og lobbyisma grugga alt.
fredag den 4. maj 2012
Samgongan feirar fólkaatkvøðuna
Kári P. Højgaard er nokk ikki tann politikarin, sum hevur besta realitetssansin. Men ein er, sum yvirhálar við fleiri bátslongdum. Tað er tann háttvirdi við tóma blikkinum, sum er Føroya løgmaður. Sjálvan fólkaatkvøðudagin spennir hann bogan og satsar alt: Tað er ikki nøktandi við sjálvbodnum óformligum samstarvi millum kommunur:
Ikki bara gjørdist valluttøkan lág og undirtøkan lítil fyri uppskotinum -- minni enn triðihvør var á vali, og bara ein av hvørjum níggju atkvøddi fyri uppskotinum hjá samgonguni -- men mótmælini ímóti samgonguni vóru ógvuliga greið, bæði við mongum ógyldugum atkvøðum, sum henda á myndini hjá Kringvarpinum, og við stórum tali av sofaveljarum, ið einans kann skiljast sum eitt mótmæli ímóti samgonguni, tí samgongan hevði týðiliga og fleiri ferðir heitt á fólk um at fara á val, men tveir triðingar fóru kortini ikki.
Hvussu sleppur samgongan úr hesi knípuni, vil tú kanska spyrja?
Hvørari knípu? Tey feira sigurin. Kaj Leo er í útvarpinum og ynskir øllum til lukku (men, leggur hann aftrat, ov mong hava tíverri ikki skilt, hvat fólkaatkvøðan gekk út uppá) -- og Kári, ja hygg sjálv/ur:
At skíra tað heila fyri propaganda røkkur ikki heilt til at lýsa hesa samgongu. Eg veit ikki, hvat tað er. Men land og fólk hava ikki uppiborið hetta.


text:
– Á mínum arbeiðsplássi reypi eg ofta við, at eg havi ótrúliga góð hagtøl í landsliðsfótbólti. Tað er ein góður ísbrótari, tá eg komi nýggj støð. Tað sigur Gudmund Nielsen, sum er ein av teimum fáu, ið bert hevur roynt at vunnið við føroyska fótbóltslandsliðnum.
Gudmund kom brestandi inn á føroyska fótbóltspallin í 2007. Eftir at hava spælt í lægru deildunum í nøkur ár, fór skopuningurin heim aftur til B71 og varð partur av spennandi liðnum, ið Eli Hentze varðaði av. Árið eftir fluttu sandoyingarnir niður, og EB/Streymur var eitt av feløgunum, ið ynskti sær skjóta vongin á liðið.
– Eg var eitt óskrivað blað, og brádliga fingu vit umtalu í B71. Tað gekk sera væl, og tilboð komu frá bestu liðunum í deildini, og tað kundi eg ikki siga nei til, sigur Gudmund Nielsen, ið frá 2009 spældi í bláum og svørtum. Tá Jógvan Martin Olsen legði frá sær sum føroyskur landsliðsvenjari, varð Heðin Askham, ið hevði verið U21-landsliðsvenjari, biðin um at taka sær av liðnum til venjingardyst, ið skuldi spælast í Íslandi í apríl í 2009. Gudmund Nielsen, sum tá var 21 ára gamal, hevði verið partur av U21-landsliðnum hjá Heðini og Bill McLeod Jacobsen, og saman við fleiri javnaldrum fekk hann boð um at koma til Íslands. Heðin fekk ákoyringar fyri úttøkuna, og fleiri mettu, at hann gjørdi ov stórar broytingar.
– Eg var bilsin, men Heðin skuldi vísa sítt virði, og hann valdi at geva fleiri yngri spælarum kjansin, minnist Gudmund.
– Eg minnist, at vit, ið komu frá U21-liðnum, settu okkum fyri, at vit skuldu geva tað vit kundu fyri venjaran, nú hann hevði víst okkum so stórt álit, leggur hann afturat.
Tað eydnaðist, tí Føroyar vunnu 2-1, og fingu sín fyrsta sigur nakrantíð á Íslandi við fleiri spælarum, sum komu at mynda landsliðið í nógv ár framyvir og gera tað enn.
Gudmund gjørdist kortini ikki ein av hesum. Hóast skopuningurin spældi ein stóran leiklut á silvurvinnandi EB/Streymsliðnum í 2010, sendi nýggi landsliðsvenjarin, Brian Kerr, ongantíð boð eftir honum. Sterki vongurin hevði altíð vitað, at fótbóltsleiðin ikki fór at vara leingi, og tíðliga í 2011 flutti hann til Noregs at arbeiða og síðan til Danmarkar, har hann byrjaði at lesa.
– Eg vildi fegin hildið fram í EB/Streymi, men eg stóð við eitt vegamót og mátti finna útav, hvat eg vildi, sigur Gudmund, sum kortini kom aftur á sumri sama ár fyri at hjálpa B71, sum aftur var í bestu deildini. Hann spældi eisini fótbólt í Danmark við Dalum, men bólturin varð ikki raðfestur hægst longur.
– Tað er einki at dylja yvir, at tað var ein stuttlig tíð, og eg hevði kunnað givið føroyskum fótbólti meir, viðgongur Gudmund.
– Eg sakni ta tíðina, men líka skjótt sum fótbóltsleiðin byrjaði, líka skjótt endaði hon eisini.
---
Um Jónas Tór Næs kemur á vøllin í kvøld, tá Føroyar taka ímóti Sveis á Tórsvølli, fær støðugi bakkurin sín dyst nummar 50 við Merkinum á bringuni, og verður samstundis bert tólvti spælarin í føroysku landsliðssøguni, ið røkkur hesum dystartalinum. Tað eru hesir, ið vit oftast hoyra um og minnast. Spælarar sum Fróði Benjaminsen og Óli Jóhannesen, sum ferð eftir ferð hava bjóðað teimum stóru av.
Tað finnast kortini aðrir. Teir eru ikki so fáir, ið bert fingu ein dyst fyri Føroyar, og hvurvu aftur úr landsliðssøguni líka skjótt sum teir komu. Teirra søgur eru eisini verdar at fortelja, tí tær eru bæði áhugaverdar og stuttligar. Vit hava hitt nakrar av teimum.


text:
Vinnuháskúlin hevur nú fingið nýggja heimasíðu, har tú kann melda teg til skeið, síggja hvørji skeið tú er meldaður til og hvørji skeið tú hevur tikið og síggja avrit av certifikatinum.
Yvirlit yvir øll okkara skeið:
Um tú trýstir á “skeið” ovast á síðuni, so kemur tú inn á øll skeið, sum vit kunnu bjóða, her er bert ein grundleggjandi tekstur um skeiðini, ynskir tú at vita meira um skeiðið, trýst á “gula feltið”
og tú kemur inn á skeiðsætlanina fyri hetta skeiðið, her eru allar upplýsingar um skeiðið.
Um tú ynskir at melda teg til skeið:
Fyri at melda seg til skeið, skal tú hava skrásett teg sum brúkara í skipanini, hetta ger tú soleiðis:
Trýst á “innrita” ovast á skerminum, tú kemur inn á nýggjan skerm, trýst so á “skráset teg” so kemur nýggjur skermur, her útfyllir tú øll feltini, tá hetta er liðugt, trýst “skráset” niðast á skerminum.
Nú gongur ein løta og tú er innritaður og kann so fara at tilmelda teg til skeið á skipanini.
Melda til skeið:
Um tú ikki er innritaður, so vel “innrita” ovast á skerminum, skriva tín teldupsot í feltið og títt loyniorð í niðara feltið, trýst “innrita” og tú verður innritaður í skipanina.
Hevur tú gloymt títt loyniorð, so trýst á feltið “Gloymt loyniorð” so fær tú loyniorðið sendandi til tín teldupost, sum tú hevur skrásett í skipanini.
Far inn á skeiðsyvirlitið trýst “skeið” ovast á forsíðuni, vel tað skeiðið, sum tú ynskir, trýst á “gula feltið” her finnur tú allar upplýsingar um skeiðið.
Trýst “Melda til” aftanfyri tað skeiðið sum tú ynskir at melda til og tú er nú skrásettur á skeiðið.
Tú fær beinanvegin sendandi ein teldupost, sum boðar frá at tú er tilmeldaður til skeið á Vinnuháskúlanum.
Gjaldsháttir:
Vit hava valt at brúka tríggir gjaldsháttir, sum tú kann velja. Tá tú hevur melda teg til skeið, kemur skermur fram sum boðar frá um skeiðið, her skal tú so velja gjaldshátt
Vinarliga les okkara gjaldstreytir, og treytir um avlýsingar o.l. sum er niðast á skerminum.
Við kortið:
Her velur tú at gjalda við kortið, tú skriva upplýsingar í feltið og góðkennir, so verður upphæddin flutt til okkara og tín tilmelding er endaliga góðkend, hetta fær tú teldupost um.
Við netbanka:
Her velur tú skjálvur at gjalda við tínum netbanka, hetta skal verða gjørt innan 4 dagar, annars verður tín tilmelding sktrikað og onnur fáa plássið.
Tá vit hava fingið flyting tína frá netbankanum, senda vit tær eina váttan um, at tilmeldingin er endaliga góðkend.
Arbeiðsgevari er gjaldari:
Vit kunnu senda rokning fyri skeiðið, til virkir – reiðaríð o.l. , men vit senda IKKI rokning til privat:
Tú skal útfylla øll feltini um tín arbeiðsgevara, sum skal gjalda, telduposturin her er telduposturin hjá arbeiðsgevaranum.
Tá tú hevur skrásett og trýst á góðkent, er tilmeldingin skrásett.
Tú fær ein teldupost sendandi, sum boðar frá at tú er meldaður til skeið, men at tilmeldingin ikki er endalig fyrren tín arbeiðsgevari hevur váttað at hann vil gjalda.
Arbeiðsgevari tín fær eisini ein teldupost, har við biðja hann vátta okkum at teir vilja gjalda fyri hetta skeiðið hjá tær og upplýsa okkum hvør rætti gjaldarin er.
Tá vit hava fingið hetta, verður tín tilmelding endaliga góðkend.


text:
22 ára gamla YouTube-stjørnan, Paul Logan, hevur umleið 15 milliónir haldarar av síni YouTube-rás. Tað kann sigast, at hann er heimskendur. Í seinastuni hava Paul og vinir hansara gjørt upptøkur til YT-rásina ymsastaðni úr Japan. Í morgun legði Paul eitt sjónband út, har hann og vinir hansara eru staddir í Aokigahara-skógnum í Japan, ið liggur tætt við kenda fjallið, Mount Fuji.
Aokigahara-skógurin er kendur fyri, at vera eitt vanligt stað hjá fólki at gera sjálvmorð. Sjálvsmorðstølini í Japan eru millum tey hægstu í heiminum.
Í sjónbandinum sum Paul legði út í morgun, koma hann og vinir hansara fram á ein deyðan mann, ið, eftir øllum at døma, hevði gjørt sjálvmorð í skóginum. Sjónbandið vísti týðuliga mannin, sum hann lá á jørðini. Einaferð hoyrist ein vinmaður hjá Paul siga, at honum dámar hetta ikki og hann kennir seg illa. Til hetta svarar Paul skemtandi, "hvat, hevur tú aldrin staðið hjá einum deyðum manni?". Síðani bleiv sjónbandi lagt á YouTube.
Men har lá tað ikki leingi. Bert fáar tímar seinni bleiv sjónbandi tikið niður aftur av YouTube, eftir at Logan Paul fekk eina flóðaldu av kritikki útyvir seg. Hóast sjónbandi ikki lá leingi á netinum, var tað hóast alt nóg leingi, til at fleiri milliónir høvdu sæð tað. Fleiri ákærdu YT-stjørnuna fyri at gera gjøldur við sjálvmorði, og onnur ákærdu hann fyri at vísa vanvirðing móti deyða manninum.
Logan Paul hevur tikið sjónbandið av YT-rásini hjá sær og komin við einari umbering. Hann sigur, at ætlanin við sjónbandinum var at varpa ljós á stóra sjálvmorðstrupulleikan í Japan, ikki at gera gjøldur við tí. Hann viðurkennir tó, at hann gjørdi eitt mistak, við hvussu hann valdi at vísa tað.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Hjartasuff og illsinnisgleps ... til øsing og upplýsing ... um búskap og búskaparfrøði ... og um hvussu politikkur, miðlar og lobbyisma grugga alt.
fredag den 11. juni 2004
Hermann Oskarsson hevur atfinning uppiborið
Tað er í hesum døgum vanligt í lesarabrøvum at taka tað fyrivarni, at man var ikki á ráðstevnuni, sum var á Christiansborg, og tí ikki hevur hoyrt, hvat varð sagt. So lat meg beinanvegin boða frá, at eg var á ráðstevnuni, sum alt nú er á gosi um.
Eg hoyrdi ein frálíkan fyrilestur hjá Hermanni Oskarsson. Hermann nevndi kanska ikki fiskimannaskattaavslátturin beinleiðis, men tá eg hoyrdi hann tosa um avleiðingar av blokkinum sum eru skaðiligar og avlaga vinnumynstrið, ljóðaði tað fyrst og fremst sum fiskimannaskattaavsláttur fyri mær.
Misskiljingar
Í Føroyum halda alt ov mong, at vit mugu liva av at fiska og at virka og selja fisk, tí tað er tað vit duga best, og at tí má fiskivinnan stuðlast. Hetta er ein stór misskiljing. Um at fiska og virka fisk er tað vit duga best, so skal fiskivinnan ikki hava stuðul? Tað er ein óprógvaður pástandur, at tað føroyingar duga best er at fiska og virka fisk. Um vit gevast at stuðla øllum vinnum fáa vit svar uppá hvat føroyingar duga best. Um fiskivinnan ikki klárar seg uttan stuðul, er tað tí vit ikki duga best at fiska og virka og selja fisk, men duga okkurt annað betur. Fiskimannaskattaavsláttur er ein av fleiri orsøkum til at vit ikki vita, hvat tað kann vera.
Mong halda, at fiskimannaskattaavslátturin er sosialt órættvísur. Tað er ein spurningur um hugsjón, og tað ætli eg ikki at viðgera her. Men stuðul til fiskivinnuna, sum fiskimannaskattaavslátturin er, er eisini størsta forðingin fyri búskaparmenning í Føroyum í dag.
Skaðilig árin
Skaðiligu avleiðingarnar av fiskimannaskattaavsláttrinum eru fleiri. Skattaavslátturin er dýrur fyri landskassan, sum harvið ikki hevur ráð til at gjalda fyri onnur meira átrokandi endamál, har av mong endamál, sum kunnu økja búskaparvøksturin. Fiskimannaskattaavslátturin er ein forðing fyri møguleikunum hjá øðrum vinnum, tí íløgur í fiskivinnuna fáa fyrimunir. Fiskimannaskattaavslátturin forðar menning av fiskivinnuni, av tí at skattaavslátturin lækkar lønarlagið í fiskivinnuni. Fiskimannaskattaavslátturin gagnar heldur ikki fiskimonnum, tí hann ávirkar arbeiðsumstøðurnar hjá fiskimonnum til tað verra, á sama hátt sum lønirnar.
Taparar og vinnarar
Serliga tey, ið merkja skaðiligu avleiðingarnar av fiskimannaskattaavsláttrinum eiga at ynskja at avtaka skattaavslátturin: Vinnulívsmenn, sum ikki eru í fiskivinnu eiga at ynskja at avtaka fiskimannaskattaavslátturin. Dugnaligastu reiðararnir eiga eisini at ynskja at avtaka fiskimannaskattaavslátturin. Og fiskimenn eiga eisini at ynskja at avtaka fiskimannaskattaavslátturin.
Fiskimannaskattaavslátturin er ikki skaðiligur fyri øll. Skattaavslátturin gagnar tveimum bólkum í samfelagnum: Minni dugnaligir reiðarar og minni dugnaligir formenn í fiskimannafeløgum. Hvussu hesir tveir bólkarnir, sum helst eru smáir, hava fingið ein meiriluta í Løgtinginum at arbeiða fyri teirra áhugamálum ímóti áhugamálunum hjá øllum hinum, skilji eg ikki.
Einasta orsøk at finnast at Oskarsson í sambandi við hansara fyrilestur á Christiansborg er, at hann ikki meira týðiligt segði frá skaðiligu avleiðingunum av fiskimannaskattaavsláttrinum. Tíbetur hevur hann sagt nakað av tí fyrr. Men tað er nokk eisini orsøkin til at alt er á gosi.
Flóvin Eidesgaard, búskaparfrøðingur


text:
Útkoyring
P/F Poul Hansen heilsøla selur handlum, kioskum, bensinsølum og bakaríum allar gerandisvørur, men veitir eisini allar tænastur til stórkøkar, frálandavinnu, vistveitingar og skipsvistir.
Fyritøkan er væl staðsett og hevur bestu fyritreytir fyri at flyta vøru skjótt og trygt um alt landið. Í minsta lagi tvær ferðir um vikuna ber til at fáa vørur, og tað verður gjørt við egnum ella leigaðum lastbilum.
Goymslan í Havn tekur ímóti øllum bíleggingum og sær til, at vøran verður flýggja innan fyri 24 tímar. Tað ber til, tí arbeiðið verður gjørt á skjótasta og lættasta hátt.


text:
Asiatisk leyva
Asiatisk Leyva ella Asiatiskt ljón, (latín Panthera leo persica) er eitt asiatiskt undirslag av leyvu.
Útbreiðslu øki[rætta | rætta wikitekst]
Søguliga útbreiðsluøkið hjá asiatiskari leyvu av persica undirslagnum var ætlandi frá Norður India í eystri , gjøgnum Iran suður á arabsiku hálvoynna og vestur til Grikkalands og Italia. Nógvar fornleivdir av nærslektaða undirslagnum Panthera leo spelaea eru funnar í Norður Afrika, Miðeystri, Siberia, Alaska og stórum pørtum av Europa so langt norðuri sum í Skotlandi. Nú finst astiatiska leyvan bara í Gir skóginum í útnyrðings India.
Asiatiskar leyvur í Europa og Landsynnings Asia[rætta | rætta wikitekst]
Í fyrndini livdu leyvur í Europa. Aristotelus og Herodotus skrivaðu at leyvur livdu á Balkan. Tá Xerxes kongur av Persia gjørdi hernaðarligt frambrot gjøgnum Makedónia í 480 f.Kr., blivu fleiri av hansara viðføris kamelum dripnir av leyvum. Ætlandi doyðu leyvurnar í Grikkalandi út uml. Ár 80-100 f.Kr. Nemeiska leyvan í griksku mýtologiini er ofta avmyndað saman við Heraklis/Herkules í grikskari mýtologiskari list.
Europeiska leyvan verður stundum mett sum verandi partur av asiatiska stovninum (“Panthera leo persica”), stundum sum egið undirslag, Europeisk leyva (“Panthera leo europaea”), ella sum seinasta leivd av holuleyvunum (“Panthera leo spelaea”)
Scythisk list í Ukraina, frá 4 øld f.Kr. avmyndar Scythar ið veiða leyvur. Leyvur yvirlivdu í Kaukasus økinum inntil 10’du øld. Hetta var norðasti stovnurin av leyvum, og einasta øki í fyrrverandi Sovjetsamveldinum har ið leyvur livdu í søguligari tíð. Hesar leyvur doyðu út í Armenia uml. Ár 100 e.Kr. í Aserbadjan og Landsynnings Russlandi í 10’du øld. Høvuðsorsøkin til at hesir stóru køttar hvurvu var minkandi stovnar av fongdjórum. Fongdjór teirra umfataðu visund, elg, aurochs, tarpan, rádýr o.o. klyvjadjór.


text:
Orð og lag: Øssur Berghamar
1. Upp móti himli leitar mín andi,
upp til mín Faðir, sum kennir mín veg.
Tí at í hesum skugganna landi
ofta eg fremmandan kenna kann meg.
Heimurin kann hin kristna ei fata,
trilvandi fram ganga kvinnur og menn.
Náði tað er, at eg havi sæð tað
ljósið, sum dult fyri mongum er enn.
2. Gleðast eg kann í Frelsara mínum,
mangan tó undrist á hansara leið.
Hjarta kann nøtra, óttast í stríðnum,
men eitt eg veit, at hann sleppir mær ei.
Signað tað er, tá Andi Guds blæsur
lív í tann lovsang, ið Harrin mær gav.
Tónar, ið fáa rúmari ræsur
heima frá Gudi, tá stríðið er av.
3. Jesus, tín hond ei sleppa mær letur,
styðjar meg, tá ið eg falli í fátt,
Orð títt meg leiðir, kósina setur,
mennir meg, gevur mær megi og mátt.
Verk títt í lívi mínum tú fremur,
gevur mær kraft til hvønn komandi dag,
til tú í skýnum brádliga kemur,
heintar meg heim til hin himmalska stað.


text:
Beina kós í hálvfinaluna.
Longu frá fyrsta bríksli sást, at okkara dreingir vildu frameftir. Skála royndi at hava verjuna høgt uppi og á tann hátt fanga okkara áleyparar í rangstøðu. Hetta eydnaðist rættuliga oftani í fyrra hálvleiki, men ta einu ferðina kiksaði, og bólturin varð settur í netið av Hans Jákupi Annfinnsson.
Løtu seinni gjørdi Tóki N. Rasmussen tað til 2-0 eftir góðum uppleggi frá Páli Niclasen. Hóast vit fyri tað mesta høvdu spælið, var tað kanska nakað statiskt uttan tær stóru flytingarnar.
Í seinna hálvleiki royndi Skála at skapa eitt trýst, men okkara dreingir vóru alt for sterkir, og skjótt var sama mynstur sum í fyrra hálvleiki. Eftir einum góðum uppleggi frá Hans Sejer Tummasarson skeyt Pál bóltin í mál til 3-0, og løtu seinni fintaði og pressaði Jógvan Petersen seg ígjøgnum miðjuna og lobbaði hegnisliga bóltin í málið uttan nakran møguleika hjá málverjanum.
Pál setti trumf á beint áðrenn dystarlok til endaliga úrslitið 5-0. Fyri at koma í steypafinaluna skal HB í hálvfinaluni syfta Víkingi.
Liðið: Hørður Trygvason, Teitur Holm, Jonathan Hayfield, Brandur Halgirson, Tóki N. Rasmussen, Leivur Mortensen, Hans Sejer Tummasarson, Vilhelm Poulsen, Jógvan Matteus Petersen, Hans Jákup Annfinnson og Pál Niclasen.
Myndir: Turið Láadal Sejersdóttir


text:
1. deild heldur fast í oddasessinum
1. deild menn09-06-2013 - Jónfinn Petursson
1. deild menn, 14. umfar: Skála - HB 1-2 (0-2)
Tað koyrur bara hjá næstbesta liði okkara, og leygardagin vóru vit á vitjan undir Mýruhjalla á Skála.
Í fyrra dysti okkara millum í Gundadali megnaðu skálamenn at fara sigrandi av vøllinum, hóast vit royndu at koma afturí aftur móti dystarenda. Leygardagin var so spennandi oddadystur á skránni millum liðini aftur, hesuferð á Skála.
Bárður J. Heinesen byrjaði málskjótingina, tá lítið korter var leikt. Beint fyri hálva tíman økti Kári Nielsen til 2-0.
Ólavur Mikkelsen minkaði um munin fyri Skála beint eftir byrjan av seinna hálvleiki, og nú stóð á gomlum nøglum aftur.
Fleiri mál komu tó ikki í dagsins dysti, og hóast Bárður J. Heinesen hjá okkum tiltuskaði sær tvinni gul og harvið reytt kort, megnaðu vertirnir ikki at gera sær dælt av hesum.
Tá toftamenn samstundis vunnu greiðan sigur á næstbesta liðinum hjá TB, hava liðini bæði lagt sjógv í millum til hini liðini.
Vit fegnast um góðu gongdina hjá næstbesta liði okkara og takka fyri gott undirhald. Komandi leygardag verður rættilig toppuppgerð, tá B68 kemur á vijtan í Gundadali.
Dysturin verður leygardagin 15. juni kl. 15.00
Hagtølini:
1. deild menn, 14. umfar: Sunnudagin 8. juni kl. 15,00 undir Mýruhjalla
Skála - HB 1-2 (0-2)
0-1 Bárður J. Heinesen 14
0-2 Kári Nielsen 28
1-2 Ólavur Mikkelsen 46
Liðið: Eli Nolsøe Leifsson - Jákup Slættalíð, Bartal Wardum (Kári Hvannastein 71), Magnus Egilsson, Tróndur Jensen, Páll Holm Jacobsen (Dávid R. Nolsøe 82), Jóannes Iversen (Bárður S. Guttesen 63), Bárður Mittelstein, Kári Nielsen, Bárður J. Heinesen og Sørin N. Samuelsen (liðsk.)
Eyka: Símun Eliasen
Venjari: Frankie Jensen
Hjálparvenjari: Símun Eliasen